open-index/open-wikipedia-markdown huggingface dataset:
മാരുതി സുസുക്കി ബലേനോ

മാരുതി സുസുക്കി നിർമ്മിച്ച ഒരു സബ്കോംപാക്റ്റ് കാർ മോഡൽ (ബി സെഗ്മെന്റ്) ആണ് സുസുക്കി ബലേനോ.
2015 സെപ്തംബർ മാസത്തിൽ ഫ്രാങ്ക്ഫർട്ട് മോട്ടോർ ഷോയിൽ ഈ കാർ ലോഞ്ച് ചെയ്തു. ജപ്പാനിൽ 2015 ഒക്ടോബർ 24 നും ഇന്ത്യയിൽ 2016 മാർച്ച് 9 നും ലോഞ്ച് ചെയ്തു. 2016 ഏപ്രിലിൽ യൂറോപ്പിൽ ഇത് ലഭ്യമായി തുടങ്ങി. 2017 ഓഗസ്റ്റ് 10 ന് 25 ഗെയ്ക്കിൻഡോ ഇൻഡോനേഷ്യൻ ഇൻറർനാഷണൽ ഓട്ടോ ഷോയിലൂടെ ഇൻഡോനേഷ്യയിൽ എത്തി. 

2015-നും മുൻപ് സുസുക്കി കൾട്ടസ് ക്രസൻറ് എന്ന മോഡൽ"ബലേനോ" എന്ന പേരിൽ പല എക്സ്പോർട്ട് മാർക്കറ്റുകളിലും അവതരിപ്പിച്ചിരുന്നു.
## വിപണിയിൽ
ഹരിയാനയിലെ മനേസറിലുള്ള മാരുതിയുടെ പ്ലാന്റിൽ മാത്രമാണ് ഈ മോഡൽ നിർമ്മിക്കപ്പെടുന്നത്. മാരുതിയുടെ പ്രീമിയം ഡീലർഷിപ്പായ ‘നെക്സ’ വഴിയാണ് ഈ കാർ വിപണിയിലത്തിക്കുന്നത്. ഇന്ത്യയിൽ നിർമ്മിച്ച് ജപ്പാനിൽ വിൽക്കുന്ന ആദ്യ കാർ എന്ന ബഹുമതി ബലേനോ നേടി. 2017-ൽ ഏറ്റവുമധികം വിറ്റഴിക്കപ്പെട്ട കാറുകളിൽ മൂന്നാം സ്ഥാനം (1,77,209  യൂണിറ്റുകൾ) ബലേനോ നേടി.

## വകഭേദങ്ങൾ
സിഗ്മ, ഡെൽറ്റ, സെറ്റ, ആൽഫ എന്നീ നാല് വകഭേദങ്ങളാണ് ഈ മോഡലിനുള്ളത്. സിഗ്മയാണ് അടിസ്ഥാന വകഭേദം. ആൽഫ മുന്തിയതും. ഇവ കൂടാതെ കൂടുതൽ കരുത്തുറ്റതും കാഴ്ചയിൽ ‘സ്പോർട്ടി’യുമായ  ആർ.എസ്. എന്നൊരു വകഭേദം കൂടിയുണ്ട്. 1.2 ലിറ്റർ പെട്രോൾ എൻജിന് 83 എച്ച്.പി. കരുത്തും 115 എൻ.എം ടോർക്കും ഉണ്ട്. 1.3 ലിറ്റർ ഡീസൽ എൻജിന് 74 എച്ച്.പി. കരുത്തും 190 എൻ.എം ടോർക്കും ആണുള്ളത്. പെട്രോൾ എൻജിനിൽ 5-സ്പീഡ് മാനുവൽ ഗിയർ, സി.വി.ടി എന്നീ വകഭേദങ്ങൾ ലഭ്യമാണ്. എന്നാൽ ഡീസൽ എൻജിനിൽ സി.വി.ടി ഗിയർ ലഭ്യമല്ല. ഡീസൽ എൻജിനിൽ ലിറ്ററിന് 27.39 കിലോമീറ്ററും പെട്രോൾ എൻജിനിൽ ലിറ്ററിന് 21.4 കിലോമീറ്ററും ആണ് നിർമ്മാതാക്കൾ വാഗ്ദാനം ചെയ്യുന്ന ഇന്ധനക്ഷമത.
## അവലംബം

## പുറത്തേക്കുള്ള കണ്ണികൾ
*നെക്സാ എക്സ്പീരിയൻസ്, ബലേനോ
## ചിത്രശാല

പ്രമാണം:2016 Suzuki Baleno SZ5 Boosterjet 1.0 Rear.jpg|സുസുക്കി ബലേനോ (2015)
പ്രമാണം:MarutiSusukiBalenoSide2018Prd.jpg|മാരുതി സുസുക്കി ബലേനോ, 2018, ഇന്ത്യ
പ്രമാണം:MarutiSusukiBalenoRear2018Prd.jpg
പ്രമാണം:MarutiSusukiBalenoDashBoard2018Prd.jpg|ബലേനോ – ഉൾവശം


വർഗ്ഗം:ഇന്ത്യയിലെ കാറുകൾ
നിശാജീവികളായ മൃഗങ്ങളുടെ പട്ടിക

200px|right|thumb|ഗ്രേറ്റെർ ഗ്ലൈഡർ
രാത്രി സജീവമാകുകയും പകൽ വിശ്രമിക്കുകയോ,ഉറങ്ങുകയോ ചെയ്യുന്ന ജീവികളാണ് **നിശാജീവികൾ** അഥവാ രാത്രിഞ്ജരന്മാർ. ഈ സവിശേഷതയെ **നൊക്റ്റർനാലിറ്റി** (**Nocturnality**) എന്നുപറയുന്നു.
## അറിയപ്പെടുന്ന നിശാജീവികളായ മൃഗങ്ങൾ

* അയ്-അയ്
* ബാഡ്ജർ
* ബൻഡികൂട്ട്
* വവ്വാൽ
* ബാറ്റ്-ഈയേർഡ് ഫോക്സ്
* ബീവർ
* ബിൻഡുറോങ്
* ബിൽബി
* കറുത്ത കാണ്ടാമൃഗം
* ഗാലഗോ(bushbaby)
* ബുഷ് റാറ്റ്
* ക്യാപിബാറ (some are crepuscular)
* കാരകൽ
* പൂച്ച
* മീൻപിടിയൻ പൂച്ച
* ചിൻചില്ല
* വെരുക് 
* പൂമ
* കയോട്ടി
* സൈപ്രസ് സ്പൈനി മൗസ്
* ഡിങ്കോ
* കുള്ളൻ മുതല
* ഈസ്റ്റേൺ വൂളീ ലെമൂർ
* പറക്കുന്ന അണ്ണാൻ
* ഗെർബി (some are diurnal or crepuscular)
* ഹാംസ്റ്റെർ
* ഇത്തിൾപന്നി (കുടുംബം)
* തറക്കരടി
* കഴുതപ്പുലി
* ഹോഫ്മാൻസ് റ്റു ടോഡ് സ്ലോത്ത്
* ഇറാനിയൻ ജെർബോവ
* ജാഗ്വാർ (bordering on crepuscular)
* കങ്കാരു (most, a few are crepuscular)
* കൊവാല (mostly nocturnal)
* കിങ്കജൂ 
* കിറ്റ് ഫോക്സ് (mostly)
* പുള്ളിപ്പുലി
* ലെപാർഡ് ജെക്കൊ
* സിംഹം (bordering on crepuscular)
* മാർഗേ
* Mink (bordering on crepuscular)
* ചുണ്ടെലി
* നെയൺ-ബാൻഡഡ് അർമാഡില്ലോ
* ഒക്ടോഡൺ(except the diurnal *degus * species)
* ടൈഗർ പൂച്ച
* ഒസെലോട്ട്
* ഒപ്പോസം
* പനമാനിയൻ നൈറ്റ് മങ്കി
* ഈനാമ്പേച്ചി
* Porcupine
* പോസ്സം
* ക്വോൾ
* റാബിറ്റ് റാറ്റ്
* റാക്കൂൺ
* ചുവന്ന കുറുക്കൻ
* സ്കങ്ക്
* തേവാങ്ക്
* കണ്ണാടിക്കരടി
* സ്‌പോർട്ടീവ് ലെമർ
* ഷുഗർ ഗ്ലൈഡർ
* തപെട്ടി
* ടറന്റുല
* ടാർസിയർ
* ടാസ്മേനിയൻ ഡെവിൾ
* കടുവ (most species)
* ഒനിചോഫോറ
* വെസ്റ്റേൺ വൂളി ലെമൂർ
* വൈറ്റ്-ടെയിൽഡ് ഡീർ (bordering on crepuscular)
* വോംബാറ്റ്

*ഗ്രേറ്റെർ ഗ്ലൈഡർ

## വംശനാശം സംഭവിച്ച നിശാജീവികളായ മൃഗങ്ങൾ
* *[[Panthera onca augusta]]* (Pleistocene North American jaguar)
* *[[Panthera onca mesembrina]]* (Pleistocene South American jaguar)
* *[[Palaeochiropteryx]]*
* *[[Tyto pollens]]*
* *[[ടാസ്മേനിയൻ ചെന്നായ്]]*
* *[[Troodon]]*
* *[[വെലോസിറാപ്റ്റർ]]*

## ഇതും കാണുക
* ക്രിപസ്ക്യൂലെർ, സന്ധ്യാസമയത്ത്, (സൂര്യോദയത്തിലോ,അസ്തമയത്തിലോ) സജീവമാകുന്ന ജീവികളാണ്.
* ദിവാജീവി, പകൽ സജീവമാകുകയും രാത്രി ഉറങ്ങുകയോ വിശ്രമിക്കുകയോ ചെയ്യുന്ന സസ്യങ്ങളുടെയും ജന്തുക്കളുടെയും പ്രകൃതം 
* Cathemeral, a classification of organisms with sporadic and random intervals of activity during the day or night.
* Matutinal, a classification of organisms that are only or primarily active in the pre-dawn hours or early morning.
* Vespertine, a classification of organisms that are only or primarily active in the evening.
* അന്തർജാത-നിജാവർത്തനം
* Chronotype

## അവലംബം

## പുറത്തേയ്ക്കുള്ള കണ്ണികൾ
*The Susceptibility of Nocturnal Animals to Ultra-violet Radiation
*BBC Nature Wildlife, ''Nocturnal''
ബറാനിയ ഗോറ

**ബറാനിയ ഗോറ** (Polish for "Ram Mountain") 1,220 മീറ്റർ ഉയരമുള്ള തെക്കൻ പോളണ്ടിലെ ഒരു പർവ്വതമാണ്. ഇതിന് സിലേഷ്യൻ ബെസ്കിഡ്സിലെ ഉയരമുള്ള മലകളിൽ രണ്ടാംസ്ഥാനമാണ്. പോളണ്ടിന്റെ ഭാഗമായ അപ്പർ സിലേഷ്യയിലെ ഉയരമുള്ള പർവ്വതവുമാണിത്. പർവ്വതത്തിന്റെ പടിഞ്ഞാറെ ചെരുവിൽ പോളണ്ടിലെ നീളം കൂടിയ നദിയായ വിസ്ചുല സ്ഥിതിചെയ്യുന്നു.

## ചിത്രശാല

പ്രമാണം:Barania Góra - observation tower.jpg|200px|left|thumb|Barania Góra, Silesia, Beskid Śląski mountains. Observation tower
പ്രമാണം:Wisla 010.jpg|200px|left|thumb|വിസ്ചുല നദി


## അവലംബം

വർഗ്ഗം:പോളണ്ടിലെ പർവ്വതങ്ങൾ
മി വോങ് ദേശീയോദ്യാനം

**മി വോങ് ദേശീയോദ്യാനം** തായ്‌ലാന്റിലെ ദേശീയോദ്യാനങ്ങളിലൊന്നാണിത്. തായ്‌ലാന്റിന്റെ പടിഞ്ഞാറു ഭാഗത്ത് മി വോങ്, മി പൊൻ ജില്ലയിലെ നഖൻ സവൻ പ്രവിശ്യയിലും പങ് സില തൊങ് ജില്ലയിലെ കംഫിങ് ഫെറ്റ് പ്രവിശ്യയിലും ആയി 894 ചതുരശ്ര കിലോമീറ്റർ വിസ്തീർണ്ണത്തിൽ ഈ ദേശീയോദ്യാനം സ്ഥിതിചെയ്യുന്നു. 1987 സെപ്തംബർ 14 ന് തായ്‌ലാന്റിലെ 55 -ാമത്തെ ദേശീയോദ്യാനമായി പ്രഖ്യാപിച്ചു. 

## വിവരണം
ദന പർവ്വതമേഖലയിലുള്ള ഈ ദേശീയോദ്യാനത്തിൽ തായ്‌ലാന്റിലെ ഏറ്റവും ഉയരംകൂടിയ കൊടുമുടികളിലൊന്നായ  ഖയോ മോ കോ ചു കൊടുമുടി 1,964 മീറ്റർ സമുദ്രനിരപ്പിൽ നിന്നുയർന്ന് കാണപ്പെടുന്നു. മൂന്നു പ്രധാന നദികളിൽ  ഏറ്റവും വലിയ നദിയായ മി വോങ് നദി  ദേശീയോദ്യാനത്തിലേയ്ക്ക് ആവശ്യമുള്ള ജലസൗകര്യം ലഭ്യമാക്കുന്നു. മി ക്രസ, മി രെവ വെള്ളച്ചാട്ടം, മി കി വെള്ളച്ചാട്ടം, മൊകോചു കൊടുമുടി, ചൊങ് യെൻ എന്നിവ  ദേശീയോദ്യാനത്തിലെ ശ്രദ്ധിക്കപ്പെടുന്ന സ്ഥലങ്ങളാണ്. 

## ചരിത്രം
മുൻകാലങ്ങളിൽ ദേശീയോദ്യാനത്തിലെ കുന്നുകളിൽ ഹ് മൊങ്, യാഒ, മസർ, കരെൻ എന്നീ ഗോത്രവർഗ്ഗക്കാർ പാർത്തിരുന്നു. 

## മി വോങ് അണക്കെട്ട്
2012 ഏപ്രിൽ 10 ന് തായ്‌ലാന്റിലെ കാബിനെറ്റ് വേനൽക്കാലത്തെ ജലദൗർലഭ്യവും മഴക്കാലത്തെ വെള്ളപ്പൊക്കവും കണക്കിലെടുത്ത് 13 ബില്യൻ ചെലവ് വരുന്ന ബാത് മി വോങ് അണക്കെട്ട് പദ്ധതി കൊണ്ടുവന്നു. 1,760 ഹെക്ടർ താഴ്ന്ന വനപ്രദേശങ്ങൾ നശിക്കുമെന്നതിനാലും  900 ചതുരശ്ര കിലോമീറ്റർ പ്രദേശത്തുള്ള ജന്തുജാലങ്ങൾക്ക് നാശം സംഭവിക്കുമെന്ന കാരണത്താലും പദ്ധതിക്ക് എതിർപ്പുകളെ നേരിടേണ്ടിവന്നു. 2012 ജൂലൈയിൽ റോയൽ ഇറിഗേഷൻ വിഭാഗത്തിലെ കാബിനെറ്റ് ഡയറക്ടർ ജനറലും കാർഷിക സഹകരണ മന്ത്രിയുമായ യിങ്ലക്ക് ശിനവത്രയ്ക്കെതിരെ സെന്ട്രൽ അഡ്മിനിസ്ട്രേറ്റീവ് കോടതിയിൽ കേസ് ഫയൽ ചെയ്തു. 2013 സെപ്തംബർ 22 ന് സസിൻ ഖലേംലാപ് ബാങ് കോക്കിലെ ബാങ് കോക്ക് പോസ്റ്റിൽ അദ്ദേഹം ബാങ് കോക്കിൽ എത്തുന്നതിനെക്കുറിച്ചും അതിനുശേഷം 388 കിലോമീറ്റർ നടക്കുന്നതിനെകുറിച്ചും മി വോങ് അണക്കെട്ട് പദ്ധതിയെ സംരക്ഷിക്കുന്നതിനെക്കുറിച്ചും ആയിരകണക്കിന് അനുഭാവികൾ അദ്ദേഹത്തെ പിൻതാങ്ങുന്നതിനെക്കുറിച്ചും പറയുകയുണ്ടായി.  കുറച്ചുദിവസങ്ങൾക്കുശേഷം തായ് ഗവൺമെന്റ് പുതിയ മറ്റൊരു അണക്കെട്ട് പദ്ധതിയെക്കുറിച്ച് പഠിക്കാൻ തുടങ്ങുകയാണെന്നും പ്രഖ്യാപിച്ചു. 2013 നവബറിൽ പൊതുജനങ്ങളും ഗവൺമെന്റും തമ്മിൽ വാദപ്രതിവാദവും നടന്നു. 2013 സെപ്തംബർ 23 ന് ശാസ്ത്ര-സാങ്കേതികവകുപ്പുമന്ത്രി അണക്കെട്ട് നിർമ്മാണം മുന്നോട്ടുകൊണ്ടുപോകാൻ പ്രോത്സാഹനം നല്കി. 2016 സെപ്തംബറിൽ  കാർഷിക സഹകരണ മന്ത്രിയായ ചറ്റ്ചായ് സരികുല്യ അണക്കെട്ട് നിർമ്മാണ പദ്ധതി നടപ്പിലാക്കി. 
## അവലംബം

## പുറത്തേക്കുള്ള കണ്ണികൾ

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
മി പിങ് ദേശീയോദ്യാനം

**മി പിങ് ദേശീയോദ്യാനം** വടക്കൻ തായ്‌ലാന്റിലെ ലംഫൻ, ചിയാങ് മായി, ടക്ക് എന്നീ പ്രവിശ്യകളിൽ തനോൻ തോങ് ചായി മേഖലയുടെ തെക്കെ അറ്റത്ത് സ്ഥിതിചെയ്യുന്നു. 1981-ൽ നിലവിൽ വന്ന IUCN കാറ്റഗറി II ൽ ഉൾപ്പെടുത്തിയിട്ടുള്ള തായ്‌ലാന്റിലെ 1,003.75 ചതുരശ്രകിലോമീറ്റർ വിസ്തീർണ്ണമുള്ള സംരക്ഷിതമേഖലയാണിത്. പിങ് നദി, കോഹ് ലോങ് വെള്ളച്ചാട്ടം, തങ് കിക്ക്-തങ് നങ്കു പുൽത്തകിടികൾ എന്നിവയാണ് ഈ ദേശീയോദ്യാനത്തിന്റെ പ്രധാന സവിശേഷതകൾ.
 
## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
നംടോക്ക് മി സുരിൻ ദേശീയോദ്യാനം

**നംടോക്ക് മി സുരിൻ ദേശീയോദ്യാനം** തായ്‌ലാന്റിലെ മി ഹോങ് സൺ പ്രവിശ്യയിൽ സ്ഥിതിചെയ്യുന്ന ദേശീയോദ്യാനങ്ങളിലൊന്നാണ്. വെള്ളച്ചാട്ടങ്ങൾ, ഗുഹകൾ, മലനിരകൾ എന്നിവയുൾപ്പെടുന്ന ഈ ദേശീയോദ്യാനത്തിന്റെ ഏറ്റവും വലിയ സവിശേഷത മി സുരിൻ വെള്ളച്ചാട്ടം ആണ്. 1981-ൽ നാമനിർദ്ദേശം ചെയ്യപ്പെട്ട തായ്‌ലാന്റിലെ 37 -ാമത്തെ ദേശീയോദ്യാനമാണിത്.
## ഭൂമിശാസ്ത്രം
നംടോക്ക് മി സുരിൻ ദേശീയോദ്യാനം തായ്‌ലാന്റിലെ മി ഹോങ് സൺ പ്രവിശ്യയിൽ ഖുൻ യാം, മി ഹോങ് സൺ എന്നീ ജില്ലകളിലായി 399 ചതുരശ്രകിലോമീറ്റർ വിസ്തീർണ്ണത്തിൽ സ്ഥിതിചെയ്യുന്നു. 1,700 മീറ്റർ ഉയരത്തിൽ ഡോയി പുയി കൊടുമുടി തനോൻ തോങ് ചായി മേഖലയിൽ 300 മീറ്റർ മുതൽ 1,700 മീറ്റർ വരെ പൊക്കമുള്ള വിവിധതരം കൊടുമുടികളോടൊപ്പം ഈ ദേശീയോദ്യാനത്തിൽ  സ്ഥിതിചെയ്യുന്നു.
## Gallery

File:Namtok Mae Surin, Hills, Thailand.jpg
File:Namtok Mae Surin, Yellow flowers, Blooming fields, Flower meadows, Thailand.jpg
File:Namtok Mae Surin, Waterfall 3, Thailand.jpg
File:Namtok Mae Surin, Forest 2, Thailand.jpg
File:Namtok Mae Surin, View, Thailand.jpg
File:Namtok Mae Surin, Sunset in the mountains 2, Thailand.jpg


## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
തം പ്ല-നംടോക്ക് ഫ സുയി ദേശീയോദ്യാനം

**തം പ്ല-നംടോക്ക് ഫ സുയി ദേശീയോദ്യാനം** തായ്‌ലാന്റിലെ മി ഹോങ് സൺ പ്രവിശ്യയിൽ മ്യാങ്, പങ് മഫ എന്നീ ജില്ലകളിലായി 18 കിലോമീറ്റർ വടക്കു-പടിഞ്ഞാറ് മി ഹോങ് സൺ- ൽ 630 ചതുരശ്രകിലോമീറ്റർ വിസ്തീർണ്ണത്തിൽ സ്ഥിതിചെയ്യുന്ന ദേശീയോദ്യാനമാണ്. വെള്ളച്ചാട്ടങ്ങൾ, ഗുഹകൾ, മലനിരകൾ എന്നിവ ഈ ദേശീയോദ്യാനത്തിൽ കാണപ്പെടുന്നു. 1,918 മീറ്റർ ഉയരമുള്ള ഡോയി ലാൻ കൊടുമുടി ഡീൻ ലയോ മേഖലയിൽ ഈ ദേശീയോദ്യാനത്തിൽ സ്ഥിതിചെയ്യുന്നു. ഈ ദേശീയോദ്യാനത്തിന്റെ തെക്കും പടിഞ്ഞാറും വശങ്ങളിൽ ബർമ്മയുടെ ഷാൻ, കയാഹ് എന്നീ സംസ്ഥാനങ്ങൾ സ്ഥിതിചെയ്യുന്നു.

## സസ്യജന്തുജാലങ്ങൾ
## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഡോയി ഫു ഖ ദേശീയോദ്യാനം

**ഡോയി ഫു ഖ ദേശീയോദ്യാനം** വടക്കൻ തായ്‌ലാന്റിലെ ലോങ് പ്രബങ് മേഖല, നാൻ പ്രവിശ്യ എന്നീ ഭാഗങ്ങളിലെ 8 സംസ്ഥാനങ്ങളിലായി സ്ഥിതിചെയ്യുന്നു. പ്രകൃതി വിഭവങ്ങൾ കൊണ്ട് സമൃദ്ധമായ ഈ ദേശീയോദ്യാനത്തിൽ നാൻ, പുാ എന്നീ നദികളും അതിർത്തി പങ്കിടുന്നു. ഖുൻ നാൻ ദേശീയോദ്യാനം ഈ ഉദ്യാനത്തിന്റെ വടക്കുഭാഗത്ത് സ്ഥിതിചെയ്യുന്നു. 1,980 മീറ്റർ ഉയരമുള്ള ഡോയി ഫു ഖയും ധാരാളം ഗുഹകളും ഈ ദേശീയോദ്യാനത്തിൽ സ്ഥിതിചെയ്യുന്നുണ്ട്. ആകർഷകമായ പിങ്ക് പൂക്കുലകൾ നിറഞ്ഞ ചൊംപൂ ഫു ഖ (*Bretschneidera sinensis*) എന്ന സസ്യത്തിന്റെ സാന്നിദ്ധ്യം ഈ ദേശീയോദ്യാനത്തെ ചൊംപൂ ഫു ഖ ദേശീയോദ്യാനം എന്ന പേരിലും അറിയപ്പെടുന്നു. ഇതിനോടൊപ്പം (*Caryota gigas*), (*Acer wilsonii*) എന്നീ അപൂർവ്വയിന സസ്യങ്ങളും ഇവിടെ കാണാൻ കഴിയുന്നു. 1,837 മീറ്റർ ഉയരമുള്ള ഡോയി ഫു വേ കൊടുമുടിയിൽ പ്രകൃതിദത്തമായ പാറ രൂപീകരണവും കാണപ്പെടുന്നു. ഈ കൊടുമുടി കയറാൻ 3 പകലും 2 രാത്രിയും എടുക്കുന്നു. പ്രതിഫലം വാങ്ങി ട്രക്കുകാരും ഈ കൊടുമുടി കയറാൻ സഹായിക്കാറുണ്ട്. 1999 ജൂൺ 17 ന് ഈ ദേശീയോദ്യാനം നിലവിൽ വന്നു. ജൈവവൈവിധ്യങ്ങൾ നിറഞ്ഞ  ഈ ദേശീയോദ്യാനത്തിൽ ലോങ് പ്രബങ് മോൻടേൻ മഴക്കാടുകൾ കാണപ്പെടുന്നു.  

## ഇതും കാണുക
*തായ് മലനിരകൾ

## അവലംബം

## പുറത്തേയ്ക്കുള്ള കണ്ണികൾ

*
*National Park Division
*Birdwatching Doi Phu Kha National Park

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഖുൻ നാൻ ദേശീയോദ്യാനം

തായ്‌ലാന്റിലെ ദേശീയോദ്യാനങ്ങളിൽ ഒന്നാണ് **ഖുൻ നാൻ ദേശീയോദ്യാനം** (Thai: อุทยานแห่งชาติขุนน่าน) തായ് / ലാവോസ് അതിർത്തി പ്രദേശത്തുള്ള ലുവാംഗ് പ്രബാംഗിൻറെ പടിഞ്ഞാറൻ ഭാഗത്ത് സ്ഥിതിചെയ്യുന്ന ഒരുസംരക്ഷിത മേഖലയാണിത്. നാൻ പ്രവിശ്യയിലെ ചലോം ഫാ കിയാറ്റ് ജില്ലയുടെ ഉപജില്ലയായ ഖുൻ നാൻ (താംബോൺ) എന്നപേരിലാണ് ഇത് അറിയപ്പെടുന്നത്. ഇത് ബോ ക്ളുവ ജില്ലയിൽ സ്ഥിതിചെയ്യുന്നു. ഡോയി ഫു ഖ ദേശീയ പാർക്കിന് വടക്ക് സ്ഥിതി ചെയ്യുന്ന ഈ പാർക്ക് 2009-ൽ സ്ഥാപിതമായി.
ലുവാങ് പ്രബാംഗ് മൊണ്ടെയ്ൻ റെയ്ൻ ഫോറെസ്റ്റ് ഇകോറീജിയന്റെ ഭാഗമാണ് ഖുൻ നാൻ നാഷണൽ പാർക്ക്.  ലാവോ അതിർത്തിക്ക് സമീപം സ്ഥിതിചെയ്യുന്ന സപാൻ വെള്ളച്ചാട്ടം ദേശീയോദ്യാനത്തിലെ ഏറ്റവും പ്രധാനപ്പെട്ട വെള്ളച്ചാട്ടമാണ്. ഹുവായ് ഹ വെള്ളച്ചാട്ടത്തിന് വർഷം മുഴുവൻ ജലം കാണപ്പെടുന്നു. പാർക്കിന്റെ പരിധിക്കുള്ളിലെ മറ്റ് വെള്ളച്ചാട്ടങ്ങൾ ഹുവായ് ടി, ബാൻ ഡെൻ എന്നിവയാണ്. 1,745 മീറ്റർ ഉയരമുള്ള ഡോയി ഫി പാൻ നാം പാർക്കിനുള്ളിലെ ഏറ്റവും ഉയരമുള്ള കൊടുമുടിയാണ്. വാ നദിയുടെ ഉത്ഭവസ്ഥാനം പാർക്കിലെ പർവ്വതങ്ങളിൽ നിന്നാണ്. നദി പർവ്വതങ്ങളിലൂടെ ഒഴുകുന്നു. 
## ഇതും കാണുക
*തായ് മലനിരകൾ
* തായ്‌ലാന്റിലെ ദേശീയോദ്യാനങ്ങൾ

## അവലംബം

## പുറത്തേയ്ക്കുള്ള കണ്ണികൾ

*Bangkok Post - Khun Nan National Park
*Khun Nan National Park, Royal Forest Department

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഡോയി ഖുൻ ടാൻ ദേശീയോദ്യാനം

**ഡോയി ഖുൻ ടാൻ ദേശീയോദ്യാനം** വടക്കൻ തായ്‌ലാന്റിലെ ലംഫൻ, ലംപങ് എന്നീ പ്രവിശ്യകളിൽ ഖുൻ ടാൻ പർവ്വതമേഖലകളിലെ രണ്ടുവശങ്ങളിലായിട്ടാണ് സ്ഥിതിചെയ്യുന്നത്. 1975 -ൽ നിലവിൽ വന്ന IUCN കാറ്റഗറി V ൽ ഉൾപ്പെടുത്തിയിട്ടുള്ള തായ്‌ലാന്റിലെ പത്താമത്തെ ദേശീയോദ്യാനമായ *ഡോയി ഖുൻ ടാൻ ദേശീയോദ്യാനം*  255.29 ചതുരശ്രകിലോമീറ്റർ വിസ്തീർണ്ണത്തിൽ സമുദ്രനിരപ്പിൽ നിന്ന് 373 മീറ്റർ ഉയരത്തിൽ സ്ഥിതിചെയ്യുന്നു.  1,352 മീറ്റർ നീളമുള്ള തായ്‌ലാന്റിലെ ഏറ്റവും നീളമേറിയ റെയിൽപ്പാത കടന്നുപോകുന്ന തുരങ്കം ഈ ദേശീയോദ്യാനത്തിന്റെ ഏറ്റവും വലിയ സവിശേഷതയാണ്.

## ഇതും കാണുക
*Khun Tan Tunnel
*Thai highlands

## അവലംബം

## പുറത്തേയ്ക്കുള്ള കണ്ണികൾ

*Introducing Doi Khun Tan National Park 
*Trekthailand - Doi Khun Tan National Park

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
മി ചരിം ദേശീയോദ്യാനം

വടക്കൻ തായ്‌ലാന്റിലെ ലോങ് പ്രബങ് മേഖല, നാൻ പ്രവിശ്യ എന്നീ പ്രദേശങ്ങളിലെ ഒരു സംരക്ഷിത പ്രദേശമാണ് **മി ചരിം ദേശീയോദ്യാനം.** ഈ ദേശീയോദ്യാനത്തിലുള്ള വാ നദി ജൂലൈയ്ക്കും ഡിസംബറിനുമിടയിലുള്ള വൈറ്റ് വാട്ടർ റാഫ്റ്റിംഗ് നദിയ്ക്ക് പേരുകേട്ടതാണ്.  1961-ൽ ഈ ദേശീയോദ്യാനം നിലവിൽ വന്നു. ജൈവവൈവിധ്യങ്ങൾ നിറഞ്ഞ ഈ ദേശീയോദ്യാനത്തിൽ ലോങ് പ്രബങ് മോൻടേൻ മഴക്കാടുകൾ കാണപ്പെടുന്നു.1,652 മീറ്റർ ഉയരമുള്ള ഡോയി ഖുൻ ലാൻ ഈ ദേശീയോദ്യാനത്തിൽ കാണപ്പെടുന്ന ഉയരമുള്ള കൊടുമുടിയാണ്. മനുഷ്യക്കുരങ്ങ് പോലുള്ള ഒരു ജീവിയായ യതി ഈ പ്രദേശങ്ങളിലുള്ളതായി പറയപ്പെടുന്നു.  
## ഇതും കാണുക
*തായ് മലനിരകൾ

## അവലംബം

## പുറത്തേയ്ക്കുള്ള കണ്ണികൾ
*TH009 Mae Jarim Wildlife Sanctuary 

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
സി നാൻ ദേശീയോദ്യാനം

**സി നാൻ ദേശീയോദ്യാനം**  തായ്‌ലാന്റിലെ നാൻ പ്രവിശ്യയിലെ വിയാങ് സ, ന നോയി, ന മ്യൂൻ എന്നീ ജില്ലകളിലെ നാൻ നഗരത്തിൽ നിന്ന് തെക്ക് 80 കിലോമീറ്റർ അകലത്തിൽ സ്ഥിതിചെയ്യുന്ന ദേശീയോദ്യാനമാണ്. 1,024 ചതുരശ്രകിലോമീറ്റർ വിസ്തീർണ്ണമുള്ള ഈ ദേശീയോദ്യാനത്തിൽ 1,234 മീറ്റർ ഉയരമുള്ള ഖായോ ഖുൻ ഹൂയി ഹൂക്ക് കൊടുമുടി സ്ഥിതിചെയ്യുന്നു. ഈ ദേശീയോദ്യാനത്തിൽ 60 കിലോമീറ്റർ ദൂരത്തിൽ നാൻ നദി ഒഴുകുന്നു.  നാൻ നദിയ്ക്കു കുറുകെയുള്ള കീങ് ലോങ് റാഫ്റ്റിംഗ് സ്പോട്ടാണ്. 
. 

## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഡോയി ഫു നങ് ദേശീയോദ്യാനം

**ഡോയി ഫു നങ് ദേശീയോദ്യാനം**  തായ്‌ലാന്റിലെ ഫയോ പ്രവിശ്യയിലെ ഡോക് ഖംടൈ, പോങ്, ചിയാങ്, മ്യുാൻ എന്നീ ജില്ലകളിൽ സ്ഥിതിചെയ്യുന്ന ദേശീയോദ്യാനമാണ്. ഫി പാൻ മേഖല, മി യോം എന്നീ രണ്ടു പർവ്വതശൃംഖലയ്ക്കിടയിടയിലാണ് ഈ ദേശീയോദ്യാനം സ്ഥിതിചെയ്യുന്നത്. ഇതിനിടയിൽ ഉള്ള പ്രദേശവും നംപി മേഖലയും സംരക്ഷിതമേഖലയല്ല. നിത്യഹരിതവനങ്ങളും, വരണ്ട ഇലപൊഴിയും കാടുകളും, ഉഷ്ണമേഖലാപ്രദേശങ്ങളിലെ അധികം ഉയരത്തിലല്ലാത്ത മഴക്കാടുകളും ഇവിടെ കാണപ്പെടുന്നു. 1,202 മീറ്റർ ഉയരമുള്ള ഡോയി ഫു നങ് കൊടുമുടിയിൽ നിന്നാണ് ഈ ദേശീയോദ്യാനത്തിന് ഈ പേര് ലഭിച്ചത്. ഈ പർവ്വതത്തിൽ യോം നദിയുടെ രണ്ട് പോഷകനദികൾ ഒഴുകുന്നു.  റോക്ക് ഫോർമേഷനും, നംടോക് താൻ സവൻ, നംടോക് ടോൺ ഫുങ് എന്നീ രണ്ടു വെള്ളച്ചാട്ടങ്ങളും ഈ ദേശീയോദ്യാനത്തിൽ കാണപ്പെടുന്നു. 

## അവലംബം

## പുറത്തേയ്ക്കുള്ള കണ്ണികൾ
*Trekthailand - Doi Phu Nang National Park
*Doi Phu Nang National Park - Thai Forest Booking

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
മി യോം ദേശീയോദ്യാനം

**മി യോം ദേശീയോദ്യാനം**  തായ്‌ലാന്റിലെ ഫ്രെ പ്രവിശ്യയിൽ  സ്ഥിതിചെയ്യുന്ന ദേശീയോദ്യാനമാണ്. യോം നദി ഈ ദേശീയോദ്യാനത്തിലൂടെ ഒഴുകുന്നു. ഈ പർവ്വതമേഖല നല്ല വളക്കൂറുള്ള പ്രദേശമാണ്. ഇവിടെ പ്രകൃതിദത്തമായി തേക്കിൻമരങ്ങൾ വളരുന്നു.

## സസ്യജന്തുജാലങ്ങൾ
ഫി പാൻ നാം പർവ്വതമേഖലയിൽ കാണപ്പെടുന്ന ഈ ദേശീയോദ്യാനത്തിൽ ഈർപ്പം നിറഞ്ഞ നിത്യഹരിതവനങ്ങളും,  വരണ്ട ഇലപൊഴിയും കാടുകളും, തേക്കിൻ വനങ്ങളും കാണപ്പെടുന്നു. യോം നദിയിൽ കീങ് സൂയ ടെൻ ഡാം സ്ഥിതിചെയ്യുന്നു. ഡാം തെക്കുഭാഗത്തുള്ള ഉദ്യാനപ്രദേശത്തെ ധാരാളം വനമേഖലകൾ നശിക്കാനിടയായി.

ആന, മൗണ്ടൻ ഗോട്ട്, കേഴമാൻ, ഏഷ്യൻ ബ്ലാക്ക് ബിയർ, വാർത്തോഗ്, മുയൽ മുതലായവയും ഈ ദേശീയോദ്യാനത്തിൽ കാണപ്പെടുന്നു. 
## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ലം നം നാൻ ദേശീയോദ്യാനം

**ലം നം നാൻ ദേശീയോദ്യാനം**  തായ്‌ലാന്റിലെ , ഉട്ടരാഡിറ്റ് പ്രവിശ്യയിലെ ത പ്ല, നാം പറ്റ് ജില്ലകളിലും ഫ്രെ പ്രവിശ്യയിൽ മ്യുാങ് ജില്ലയിലെ ഉട്ടരാഡിറ്റ് നഗരത്തിൽ സ്ഥിതിചെയ്യുന്ന 999 ചതുരശ്രകിലോമീറ്റർ വിസ്തീർണ്ണമുള്ള ദേശീയോദ്യാനമാണ്. ഈ ദേശീയോദ്യാനത്തിൽ പാറകൾ നിറഞ്ഞ മലകളും സിരികിറ്റ് അണക്കെട്ടിന്റെ ജലസംഭരണിയും കാണപ്പെടുന്നു. 1,350 മീറ്റർ ഉയരമുള്ള ഫു ഫയ ഫൊ കൊടുമുടി ഫി പാൻ നാം മേഖലയിൽ കാണപ്പെടുന്നു. 

ഈ ദേശീയോദ്യാനത്തിലുള്ള ചെറിയ ദ്വീപിലേയ്ക്ക്  സിരികിറ്റ് അണക്കെട്ടിന്റെ ജലസംഭരണിയിൽ കൂടി ബോട്ടുകളിൽ വിനോദയാത്രാസൗകര്യവും ഉണ്ട്. ചോങ് തോങ് വെള്ളച്ചാട്ടവും ഈ ദേശീയോദ്യാനത്തിന്റെ സവിശേഷതയാണ്. 

## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ത ഫ്രയ ദേശീയോദ്യാനം

തായ്‌ലാന്റിന്റെ  കിഴക്കേയറ്റത്തുള്ള സങ്കംഫീങ് മേഖലയിലും ഈ മലനിര തൊട്ടുനിൽക്കുന്ന ഡൻഗ്രെക്ക് മേഖലയിലും തായ്-കംബോഡിയൻ അതിർത്തിയ്ക്കടുത്തായും സ്ഥിതിചെയ്യുന്ന ഒരു ദേശീയോദ്യാനമാണ് **ത ഫ്രയ ദേശീയോദ്യാനം** (അംഗലേയം:*Ta Phraya National Park*) () . ട ഫ്രയ ജില്ലയിലും, സ കീയോ പ്രവിശ്യയിലും, ബാൻ ക്രറ്റ്, നോൺ ഡിൻ ഡീങ്, ലഹൻ സായി ജില്ല, ബുരിറാം പ്രവിശ്യ എന്നിവിടങ്ങളിലും ഈ ദേശീയോദ്യാനം വ്യാപിച്ചു കിടക്കുന്നു. പങ് സിഡ ദേശീയോദ്യാനത്തിന്റെ കിഴക്ക് ഭാഗത്തായിട്ടാണ് 1996-ൽ നിലവിൽ വന്ന ഈ ദേശീയോദ്യാനം സ്ഥിതിചെയ്യുന്നത്.   206–579 മീറ്റർ സമുദ്രനിരപ്പിൽ നിന്ന് ഉയർന്ന് സ്ഥിതിചെയ്യുന്ന ഈ ദേശീയോദ്യാനത്തിൽ ഖായോ പ്രാൻ നട്ട് പർവ്വതവും കാണപ്പെടുന്നു. പ്രസറ്റ് ഖായോ ലോൻ പ്രദേശത്ത് നശിപ്പിക്കപ്പെട്ട പുരാതന ഖ്മെർ ക്ഷേത്രത്തിന്റെ അവശിഷ്ടങ്ങൾ കാണപ്പെടുന്നു.  

## അവലംബം

## പുറത്തേയ്ക്കുള്ള കണ്ണികൾ

*Ta Phraya National Park, Royal Forest Department(Thai) 

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഫു സോയി ദയോ ദേശീയോദ്യാനം

**ഫു സോയി ദയോ ദേശീയോദ്യാനം**  തായ്‌ലാന്റിലെ ഉട്ടരാഡിറ്റ് പ്രവിശ്യയിലെ നാം പറ്റ് ജില്ലയിലും, ചാറ്റ് ട്രക്കൻ ജില്ലയിലെ ഫിറ്റ്സാനനുലോകിലും സ്ഥിതിചെയ്യുന്ന ദേശീയോദ്യാനമാണ്. 2008-ൽ 109-ാമത്തെ ദേശീയോദ്യാനമായി ഇത് നിലവിൽ വന്നു.  2,120 മീറ്റർ ഉയരമുള്ള ഫു സോയി ദയോ പർവ്വതവും ഫു സോയി ദയോ വെള്ളച്ചാട്ടവും  ഇവിടെ കാണപ്പെടുന്നു. 

ഫു സോയി ദാവോ വെള്ളച്ചാട്ടം, സൈതിപ് വെള്ളച്ചാട്ടം എന്നിവയാണ് പാർക്കിന്റെ ആകർഷണങ്ങൾ. തെക്കുകിഴക്കായി ഫു ക്രാഡെങ് പീഠഭൂമിയിലെ പ്രദേശത്തിന് സമാനമാണ് ഭൂപ്രകൃതി. തെക്കുകിഴക്കായി പുൽമേടുകളും പൈനസ് കെസിയ പോലുള്ള പൈൻ മരങ്ങളും കാണപ്പെടുന്നു. ബെതുല അൽ‌നോയിഡ്സ്, ഷിമ വാലിചി, ഷോറിയ സിയാമെൻസിസ് എന്നിവയാണ് കാട്ടിൽ കാണപ്പെടുന്ന മറ്റ് മരങ്ങൾ. ഫു സോയി ദാവോയിലെ പ്രാദേശിക സസ്യങ്ങളാണ് ഉട്രിക്കുലാരിയ സ്പിനോമാർഗിനാറ്റ, ഉട്രികുലാരിയ ഫ്യൂസോയിഡാവെൻസിസ്. 

ഇവിടെ ഏറ്റവും എടുത്തുകാണിക്കുന്ന ഒന്നാണ് ഡോക് എൻ‌ഗോൺ നക് (ดอก หงอน นาค - മർഡാന്നിയ ജിഗാൻ‌ടിയ) മഴക്കാലത്ത് (๋ ജൂലൈ-ഓഗസ്റ്റ്) വയലുകളിലുടനീളം ഇവ വിരിഞ്ഞുനിൽക്കുന്നത് മനോഹരമായ പർപ്പിൾ ദൃശ്യങ്ങൾ സൃഷ്ടിക്കുന്നു.
## അവലംബം

## പുറത്തേയ്ക്കുള്ള കണ്ണികൾ

*Trekthailand - Phu Soi Dao National Park
*National Parks & Marine Reserves - Phu Soi Dao National Park 

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
തറ്റ് ടോൺ ദേശീയോദ്യാനം

**തറ്റ് ടോൺ ദേശീയോദ്യാനം** തായ്‌ലാന്റിലെ  ചയ്യാഫും പ്രവിശ്യയിലെ മ്യാങ് ചയ്യാഫും ജില്ലയിലുള്ള ലീൻ ഖ പർവ്വതമേഖലയിൽ സ്ഥിതിചെയ്യുന്ന 217 ചതുരശ്രകിലോമീറ്റർ വിസ്തീർണ്ണമുള്ള ദേശീയോദ്യാനമാണ്. 1980 ഡിസംബർ 31 ന് 23-ാമത്തെ ദേശീയോദ്യാനമായി  ഇതിനെ  നാമനിർദ്ദേശം ചെയ്തു.   ഫു കസെറ്റ്, ഫു ഡീ, ഫു യൂക്ക് എന്നീ മൂന്നു കൊടുമുടികൾ ഈ ദേശീയോദ്യാനത്തിൽ സ്ഥിതിചെയ്യുന്നു. ഈ ദേശീയോദ്യാനത്തിലെ പ്രധാന ആകർഷണം ടറ്റ് ടോൺ വെള്ളച്ചാട്ടമാണ്. ഈ വെള്ളച്ചാട്ടത്തിന് 6 മീറ്റർ ഉയരമാണുള്ളതെങ്കിലും മേയ് മുതൽ ഒക്ടോംബർ വരെയുള്ള മഴക്കാലത്ത്  50 മീറ്റർ വരെ ഉയരം കാണപ്പെടുന്നു. ടറ്റ് ഫ, ഫ ലങ്, ഫ സോങ് ചൻ എന്നീ  വെള്ളച്ചാട്ടങ്ങളും ഇവിടെ കാണപ്പെടുന്നു. 
## ഭൂമിശാസ്ത്രം
മ്യാങ് ചൈയഫും ജില്ലയിലെ ചൈയഫും പട്ടണത്തിന് വടക്ക് 23 കിലോമീറ്റർ (14 മൈൽ) അകലെയാണ് 217 ചതുരശ്ര കിലോമീറ്റർ (84 ചതുരശ്ര മൈൽ) വിസ്തീർണ്ണമുള്ള ടാറ്റ് ടോൺ ദേശീയ ഉദ്യാനം.

ലാൻ ഖാ പർവതനിരകളുടെ ഫു കാസെറ്റ്, ഫു ഡീ, ഫു യൂക്ക് എന്നീ മൂന്ന് കൊടുമുടികൾ ഉൾക്കൊള്ളുന്നതാണ് പാർക്ക്.

## ചരിത്രം
1980 ഡിസംബർ 31 ന് തായ്‌ലാൻഡിന്റെ 23-ാമത് ദേശീയ ഉദ്യാനമായി ടാറ്റ് ടോണിനെ നാമനിർദ്ദേശം ചെയ്തു.

## ആകർഷണങ്ങൾ
മെയ് മുതൽ ഒക്ടോബർ വരെയുള്ള മഴക്കാലത്ത് 6 മീറ്റർ (20 അടി) ഉയരമുള്ളതും 50 മീറ്റർ (160 അടി) വീതിയുള്ളതു	മായ ടാറ്റ് ടൺ വെള്ളച്ചാട്ടമാണ് പാർക്കിന്റെ ഏറ്റവും പ്രശസ്തമായ ആകർഷണം. ടാറ്റ് ഫാ, ഫാ ലാംഗ്, ഫാ സോംഗ് ചാൻ എന്നിവയാണ് പാർക്കിലെ മറ്റ് വെള്ളച്ചാട്ടങ്ങൾ.

## അവലംബം

. 

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
നം ഫോങ് ദേശീയോദ്യാനം

**നം ഫോങ് ദേശീയോദ്യാനം** തായ്‌ലാന്റിലെ ഖോൻ കീൻ, ചയ്യാഫും എന്നീ പ്രവിശ്യയിൽ സ്ഥിതിചെയ്യുന്ന ദേശീയോദ്യാനമാണ്. റോക്ക് ഫോർമേഷൻ കൊണ്ടും ഉബോൾ രത്ന അണക്കെട്ട് ജലസംഭരണി കൊണ്ടും ഈ ഉദ്യാനത്തെ രണ്ട് ഭാഗങ്ങളായി വേർതിരിക്കുന്നു. നം ഫോങ് നദിയിൽ നിന്നാണ് ഈ ദേശീയോദ്യാനത്തിന് ഈ പേരു ലഭിക്കാനിടയാക്കിയത്.  ഖോൻ ഖീൻ പ്രവിശ്യയിലെ ഖോൻ ഖീൻ നഗരത്തിൽ നിന്ന് 50 കിലോമീറ്റർ അകലത്തിലും ഉബോൾ രത്ന, ഖോൻ കീൻ, ബാൻ ഫങ്, നോങ് റൂയ, മഞ്ച ഖിരി, ഖോക്ക് ഫോ ചായി എന്നീ ജില്ലകളിലും ചയ്യാഫും പ്രവിശ്യയിലെ ബാൻ തീൻ, കീങ് ഖ്റോ എന്നീ ജില്ലകളിലും ആയി 197 ചതുരശ്രകിലോമീറ്റർ വിസ്തീർണ്ണത്തിൽ ഈ ദേശീയോദ്യാനം സ്ഥിതിചെയ്യുന്നു. 

## അവലംബം

## പുറത്തേയ്ക്കുള്ള കണ്ണികൾ
* Concise Nam Phong National Park information from the Tourism Authority of Thailand

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഫു കയോ- ഫു ഫാൻ ഖം ദേശീയോദ്യാനം

**ഫു കയോ- ഫു ഫാൻ ഖം** തായ്‌ലാന്റിലെ ഖോൻ കീൻ, നോങ് ബ്വാ ലംഫു എന്നീ പ്രവിശ്യകളിൽ ഖോൻ കീൻ നഗരത്തിന്റെ വടക്കു-പടിഞ്ഞാറ് നിന്ന് 60 കിലോമീറ്റർ അകലത്തിലും സ്ഥിതിചെയ്യുന്ന 322 ചതുരശ്രകിലോമീറ്റർ വിസ്തീർണ്ണമുള്ള ഒരു ദേശീയോദ്യാനമാണ്. 1985 ന് 50-ാമത്തെ ദേശീയോദ്യാനമായി ഇതിനെ നാമനിർദ്ദേശം ചെയ്തു. റോക്ക് ഫോർമേഷൻ, ഉബോൾ രത്ന അണക്കെട്ട് ജലസംഭരണി, വെള്ളച്ചാട്ടങ്ങൾ എന്നിവ കൊണ്ട് രണ്ട് ഭാഗങ്ങളായി ഈ പർവ്വതോദ്യാനത്തെ  വേർതിരിക്കുന്നു. 

## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഫു ഫ മാൻ ദേശീയോദ്യാനം

**ഫു ഫ മാൻ ദേശീയോദ്യാനം** തായ്‌ലാന്റിലെ ഖോൻ കീൻ പ്രവിശ്യയിലെ ഫു ഫ മാൻ, ചും ഫി എന്നീ ജില്ലകളിലും ലോയി പ്രവിശ്യയിലെ ഫു ക്രാഡ്യെങ് ജില്ലയിലുമായി 350 ചതുരശ്രകിലോമീറ്റർ വിസ്തീർണ്ണത്തിൽ 200 - 800 മീറ്റർ വരെ സമുദ്രനിരപ്പിൽ നിന്നുയർന്ന് സ്ഥിതിചെയ്യുന്നു. ഈ ദേശീയോദ്യാനത്തിൽ കാണപ്പെടുന്ന 10 കിലോമീറ്റർ നീളമുള്ള ഖ്ലാങ് ഖായോ ഗുഹയിൽ നിന്ന് ധാരാളം വവ്വാലുകൾ സൂര്യാസ്തമയ സമയത്ത് പറക്കുന്നത് കാണാം. സ്റ്റലഗ്മൈറ്റ്, സ്റ്റലക്റ്റൈറ്റ് ഫോർമേഷൻ ഗുഹകൾ ഇവിടത്തെ സവിശേഷതയാണ്. 2,000 വർഷങ്ങൾക്കുമുമ്പുണ്ടായിരുന്ന ലായി തീങ് ഗുഹയും പാറകൊണ്ടു നിർമ്മിതമായ ഗുഹയിൽ പുരാതന ഗുഹാചിത്രങ്ങളും കാണപ്പെടുന്നു. 
## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഫു വിയങ് ദേശീയോദ്യാനം

**ഫു വിയങ് ദേശീയോദ്യാനം** വടക്കു-കിഴക്കൻ തായ്‌ലാന്റിലെ ഖോൻ കീൻ പ്രവിശ്യയിൽ ഫു വിയാങ് ജില്ലയിലും ഖോൻ കീൻ നഗരത്തിൽ നിന്ന് 85 കിലോമീറ്റർ അകലത്തിലും 325 ചതുരശ്രകിലോമീറ്റർ വിസ്തീർണ്ണമുള്ള ദേശീയോദ്യാനമാണ്. ലോകത്തിലെ ഏറ്റവും വലിയ ദിനോസറുകളുടെ ശവപറമ്പുകൂടിയായ ഈ ദേശീയോദ്യാനം അറിയപ്പെടുന്ന ദിനോസറുകളുടെ അസ്ഥികളുള്ള പാലിയന്റോളജിക്കൽ കേന്ദ്രമാണ്. 1996-ൽ അവശേഷിക്കുന്ന കാർണിവോറസ് തണ്ടർ ലിസാർഡുകൾ (*Siamotyrannus isanensis*) ഖനനത്തിനുവേണ്ടി കുഴിച്ച കുഴികളിൽ കാണപ്പെടുന്നു.  ഫു വിയങ് മ്യൂസിയം ഈ ദേശീയോദ്യാനത്തിൽ സ്ഥിതിചെയ്യുന്നു. ഫു ഫാൻ മലനിരകളും ഈ ദേശീയോദ്യാനത്തിൽ കാണപ്പെടുന്നു.
## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഫു ക്രഡ്യുങ് ദേശീയോദ്യാനം

**ഫു ക്രഡ്യുങ് ദേശീയോദ്യാനം** തായ്‌ലാന്റിലെ ലോയി, ആംഫോയ് ഫു  ക്രഡ്യുങ് എന്നീ പ്രവിശ്യയിൽ സ്ഥിതിചെയ്യുന്ന അറിയപ്പെടുന്ന ദേശീയോദ്യാനമാണ്.1962 നവംബർ 23 ന് ഖാവോ യായി നാഷണൽ പാർക്കിനുശേഷം തായ്‌ലാന്റിലെ രണ്ടാമത്തെ ദേശീയോദ്യാനമായി ഫു ക്രഡ്യുങ് ദേശീയോദ്യാനത്തെ ഔദ്യോഗികമായി പ്രഖ്യാപിച്ചു.  ജൂൺ മുതൽ സെപ്തംബർ വരെയുള്ള മഴക്കാലത്ത് ഈ ദേശീയോദ്യാനം അടച്ചിടുന്നു.

## അവലംബം

## പുറത്തേയ്ക്കുള്ള കണ്ണികൾ
*
*

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഫു ഫ തോപ് ദേശീയോദ്യാനം

**ഫു ഫ തോപ് ദേശീയോദ്യാനം** തായ്‌ലാന്റിലെ തെക്ക് മുക്ദഹൻ പ്രവിശ്യയിലെ മ്യുാങ്, ഡോൻ ടാൻ എന്നീ ജില്ലകളിൽ സ്ഥിതിചെയ്യുന്ന 48.5 ചതുരശ്രകിലോമീറ്റർ വിസ്തീർണ്ണമുള്ള ഒരു ദേശീയോദ്യാനമാണ്. തായ്‌ലാന്റിലെ ചെറിയ ദേശീയോദ്യാനമായ ഇവിടെ റോക്ക് ഫോർമേഷൻ, 3,000 മുതൽ 5,000 വർഷം വരെ പഴക്കമുള്ള പുരാതന ചിത്രങ്ങൾ ആലേഖനം ചെയ്തിട്ടുള്ള ഗുഹകൾ എന്നിവ കാണപ്പെടുന്നു. തം ഫ മ്യൂ ഡീങ് എന്നാൽ *ചുവന്ന കൈകൾ* അർത്ഥമാക്കുന്നത് ചുവപ്പുനിറമുള്ള ചിത്രങ്ങൾ എന്നാണ്. 420 മീറ്റർ ഉയരമുള്ള ഫു ജോങ്സി കൊടുമുടി ദേശീയോദ്യാനത്തിലെ ഏറ്റവും ഉയരം കൂടിയ ഭാഗമാണ്. 

ഫു ടം പ്ര വെള്ളച്ചാട്ടത്തിനുമുകളിലായി ഒരു ഗുഹ ഗ്രോട്ടോ കാണപ്പെടുന്നു. ഇവിടെ മൂന്നടി വിസ്താരമുള്ള ബുദ്ധപ്രതിമയും കൂടെ നൂറുകണക്കിന് തടി കൊണ്ട് നിർമ്മിച്ച ചെറിയ ബുദ്ധ പ്രതിമകളും മൃഗങ്ങളുടെ രൂപങ്ങളും കാണപ്പെടുന്നു. 

## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഫു സ ഡോക്ക് ബ്വാ ദേശീയോദ്യാനം

**ഫു സ ഡോക്ക് ബ്വാ ദേശീയോദ്യാനം** തായ്‌ലാന്റിലെ അംനറ്റ് ചരിയോൺ, മുക്ദഹൻ, യാസൊതോൺ എന്നീ പ്രവിശ്യകളിലായി സ്ഥിതിചെയ്യുന്ന ദേശീയോദ്യാനമാണ്. ഉഷ്ണമേഖലാപ്രദേശങ്ങളിലെ അധികം ഉയരത്തിലല്ലാത്ത മഴക്കാടുുകളാണ് ഇവിടെ കാണപ്പെടുന്നത്. പർവ്വതമുകളിൽ വളരെക്കുറച്ച് മാത്രം വിസ്താരമുള്ള11 കല്ലുകൊണ്ടുള്ള കുളവും ഇവിടെ കാണപ്പെടുന്നു. അപൂർവ്വ ഇനത്തിൽപ്പെട്ട വർണ്ണാഭമായ താമരകൾ ഇവിടത്തെ ചതുപ്പുകളിൽ കാണപ്പെടുന്നു. നാടോടിക്കഥകളിൽപ്പറയുന്നത് ഇവിടെ ആരും താമരകൃഷി ചെയ്യുന്നില്ല അത് തനിയെ ഉണ്ടാകുന്നതാണ്. അതുകൊണ്ട് കുളങ്ങളെ ഫു സ ഡോക്ക് ബ്വാ എന്നു വിളിക്കുന്നു. ഫു സ ഡോക്ക് ബ്വാ എന്നതിന്റെ അർത്ഥം *പർവ്വതം നിറയെ താമരപ്പൂക്കൾ* എന്നാണ്. ഈ ദേശീയോദ്യാനത്തിൽ കാണപ്പെടുന്ന വലിയ ഗുഹയ്ക്ക് ചുറ്റുമായി 100 ഓളം ജനങ്ങൾ പാർക്കുന്നുണ്ട്. 1960 കളിൽ ഇവിടെയുള്ളവർ കമ്മ്യൂണിസ്റ്റ് പാർട്ടിയെ പിൻതാങ്ങുന്നവരാണ്. 386 മീറ്റർ ഉയരമുള്ള ഫു ഫ ഹോമിൽ നിന്നുനോക്കിയാൽ ഇവിടെയുള്ള റോക്ക് ടെറേസസുകൾ ആകർഷകമായകാഴ്ചയാണ്.  
## അവലംബം

## പുറത്തേയ്ക്കുള്ള കണ്ണികൾ
*Phu Sa Dok Bua National Park Travel Guide 
*Phu Sra Dok Bua National Park 

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
കീങ് ടാന ദേശീയോദ്യാനം

**കീങ് ടാന ദേശീയോദ്യാനം**  തായ്‌ലാന്റിലെ ഉബോൻ രത്ചതനി പ്രവിശ്യയിലെ ഖോങ് ചിയാം ജില്ലയിൽ 80 ചതുരശ്രകിലോമീറ്റർ വിസ്തൃതിയിൽ വ്യാപിച്ചുകിടക്കുന്ന ദേശീയോദ്യാനമാണ്. 1981ജൂലൈ 13 ന് നിലവിൽവന്ന ഈ ദേശീയോദ്യാനം IUCN കാറ്റഗറി II വിൽപ്പെടുന്ന സംരക്ഷിതമേഖലയാണ്.ഈ ഉദ്യാനം മൺ, ഖോങ് എന്നീ നദികളാൽ ചുറ്റപ്പെട്ടുകിടക്കുന്നു. 200 മീറ്റർ ഉയരത്തിലാണ് ഈ ഉദ്യാനം സ്ഥിതിചെയ്യുന്നത്. 543 മീറ്റർ ഉയരമുള്ള ബാൻറ്റ്റഡ് കൊടുമുടിയും ഇവിടെ കാണപ്പെടുന്നു. പീഠഭൂമികളും, കീഴ്ക്കാംതൂക്കമായ കുന്നുകളും ഈ ഉദ്യാനത്തിന്റെ സവിശേഷതയാണ്. 
## അവലംബം

## പുറത്തേയ്ക്കുള്ള കണ്ണികൾ
*Trekthailand

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഫു ലങ്ക ഫോറസ്റ്റ് പാർക്ക്

തായ്‌ലാന്റിലെ ഫയാവോ പ്രവിശ്യയിലെ ചിയാങ്ഖം, പോങ് എന്നീ ജില്ലകളിൽ ഫി പാൻ മേഖലയിലെ ഒരു സംരക്ഷിതപ്രദേശമാണ് **ഫു ലങ്ക ഫോറസ്റ്റ് പാർക്ക്**. 2002 മേയ് 8 ന് 12.48 ചതുരശ്രകിലോമീറ്റർ വിസ്തൃതിയിൽ ഈ ഉദ്യാനം നിലവിൽ വന്നു. ഡോയി ഫു നോം, ഡോയി ഫു ലങ്ക, ഡോയി  ഹുഅ ലിങ് എന്നീമലനിരകളിൽ അതിരാവിലെ കാണപ്പെടുന്ന *സീ ഓഫ് ഫോഗ്* ആണ് ഈ ഉദ്യാനത്തിലെ ഏറ്റവും വലിയ ആകർഷണം. പുൽപ്രദേശങ്ങളുള്ള മേഖലയിൽ ഒരു സ്ത്രീകളുടെ സ്തനത്തിനോട് സാദൃശ്യമുള്ള ഒരു മലയും ഇവിടെ കാണപ്പെടുന്നുണ്ട്. 
## അവലംബം

## പുറത്തേയ്ക്കുള്ള കണ്ണികൾ
*Phu Langka Forest Park - Bangkok Post: Travel

വർഗ്ഗം:തായ്‌ലാന്റിലെ സംരക്ഷിത മേഖലകൾ
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഫു ചൊങ് -ന യോയി ദേശീയോദ്യാനം

**ഫു ചൊങ് -ന യോയി ദേശീയോദ്യാനം** വടക്കു-കിഴക്കൻ തായ്‌ലാന്റിലെ ഉബോൻ രത്ചതനി പ്രവിശ്യയിലെ ബന്തരിക്, ന ചാലുയ്,നം യൂൻ എന്നീ ജില്ലകളിൽ ഡാൻഗ്രെക്ക് പർവ്വതത്തിന്റെ അറ്റത്ത് സ്ഥിതിചെയ്യുന്ന ദേശീയോദ്യാനമാണ്. 1987-ൽ നിലവിൽവന്ന 686 ചതുരശ്രകിലോമീറ്റർ വിസ്തൃതിയിൽ വ്യാപിച്ചുകിടക്കുന്ന ഈ ദേശീയോദ്യാനം IUCN കാറ്റഗറി II വിൽപ്പെടുന്ന സംരക്ഷിതമേഖലയാണ്. ഉദ്യാനത്തിന്റെ അതിരുകൾ ലയോസിലും കംബോഡിയയിലുമായി വ്യാപിച്ചു കിടക്കുന്നു. ബക് ടിയോ യായി വെള്ളച്ചാട്ടം,  ഫാ ഫൂങ് ക്ലിപ്സ് എന്നിവ ഈ ഉദ്യാനത്തിന്റെ പ്രകൃതിദത്തമായ സവിശേഷതകളാണ്. 2004-ൽ പുതിയ ഇനത്തിൽപ്പെട്ട തവളയെ (Fejervarya triora) ഈ ഉദ്യാനത്തിൽ നിന്നും കണ്ടെത്തുകയുണ്ടായി.
## അവലംബം

## പുറത്തേയ്ക്കുള്ള കണ്ണികൾ

*Protected Planet: Phu Chong Na Yoi National Park

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഖ്ലോങ് ലാൻ ദേശീയോദ്യാനം

**ഖ്ലോങ് ലാൻ ദേശീയോദ്യാനം** തായ്‌ലാന്റിലെ കാംഫീങ് ഫെറ്റ് പ്രവിശ്യയിൽ ഖ്ലോങ് ലാൻ, കാംഫീങ് ഫെറ്റ് എന്നീ ജില്ലകളിൽ ഡൗണ മലനിരകളിലുമായി 420 ചതുരശ്രകിലോമീറ്റർ വിസ്തൃതിയിൽ വ്യാപിച്ചുകിടക്കുന്ന ദേശീയോദ്യാനമാണ്.1,439 മീറ്റർ സമുദ്രനിരപ്പിൽ നിന്ന് ഉയർന്ന് സ്ഥിതിചെയ്യുന്ന ഈ ദേശീയോദ്യാനത്തിൽ ഖുൻ ഖ്ലോങ് ലാൻ എന്ന കൊടുമുടിയും സ്ഥിതിചെയ്യുന്നു.1985 ഡിസംബർ 25 ന് തായ്‌ലാന്റിലെ 44- ാമത്തെ ദേശീയോദ്യാനമായി ഈ ഉദ്യാനം നിലവിൽവന്നു. 

## അവലംബം

## പുറത്തേയ്ക്കുള്ള കണ്ണികൾ

*National Park Division

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഫു ഫാൻ ദേശീയോദ്യാനം

**ഫു ഫാൻ ദേശീയോദ്യാനം**  തായ്‌ലാന്റിലെ വടക്ക് 25 കിലോമീറ്റർ അകലത്തിൽ കലാസിൻ  പ്രവിശ്യയിലും സകൻ നഖൻ നഗരത്തിൽനിന്ന് തെക്കു-പടിഞ്ഞാറ് 25 കിലോമീറ്റർ അകലത്തിലും സ്ഥിതിചെയ്യുന്ന 664 ചതുരശ്രകിലോമീറ്റർ വിസ്തൃതിയുള്ള ദേശീയോദ്യാനമാണ്. ഐസനിലെ ഫു ഫാൻ മലനിരകളിൽ വിസ്താരമുള്ള വനമേഖല ഈ ദേശീയോദ്യാനത്തെ വേർതിരിച്ചുനിർത്തുന്നു.

## ചരിത്രം
മുൻകാലങ്ങളിൽ ഒറ്റപ്പെട്ട നിലയിൽ കാണുന്ന ഈ ദേശീയോദ്യാനത്തിന്റെ സ്ഥാനം കുറച്ച് മിലിട്ടറി ഗ്രൂപ്പുകൾക്ക് താവളം ഒരുക്കാൻ
സഹായിച്ചു. രണ്ടാം ലോകമഹായുദ്ധക്കാലത്ത്  സേരി തായി പ്രതിരോധ പോരാളികൾ തായ് സേരി ഉപയോഗപ്പെടുത്തുകയും അവിടെയുള്ള തായ് ഗുഹകൾ ആയുധങ്ങൾ സൂക്ഷിക്കാനുപയോഗിക്കുകയും ചെയ്തിരുന്നു. 1970കളിൽ പീപ്പിൾസ് ലിബറേഷൻ ആർമി ഓഫ് തായ്ലന്റ് അവരുടെ ഒളിത്താവളമായും ഈ ദേശീയോദ്യാനത്തിനെ ഉപയോഗിച്ചിരുന്നു. 

## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ആലിബാബയും 41 കള്ളന്മാരും

എസ്.എൽ. പുരം സദാനന്ദൻ തിരക്കഥയും സംഭാഷണവുമെഴുതി ഹരിപോത്തന്റെ നിർമ്മാണത്തിൽ ജെ. ശശികുമാർ സംവിധാനം ചെയ്ത 1975-ൽ പുറത്തിറങ്ങിയ ചിത്രമാണ് ***ആലിബാബയും 41 കള്ളന്മാരും***.. പ്രേം നസീർ, ജയഭാരതി, അടൂർ ഭാസി, തിക്കുറിശ്ശി തുടങ്ങിയവർ അഭിനയിച്ച ഈ ചിത്രത്തിലെ സംഗീതം ചിട്ടപ്പെടുത്തിയത് ജി. ദേവരാജനാണ്.
## താരനിര

## പാട്ടരങ്ങ്
*ഗാനരചന - വയലാർ, പി. ഭാസ്കരൻ
*സംഗീതം - ജി. ദേവരാജൻ

## അവലംബം

## പുറം കണ്ണികൾ
* 
## ചിത്രം കാണൂക
ആലിബാബയും 41 കള്ളന്മാരും

വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ

വർഗ്ഗം:നസീർ-ജയഭാരതി ജോഡി
വർഗ്ഗം:ഭാസ്കരൻ- ദേവരാജൻ ഗാനങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:ഹരി പോത്തൻ നിർമ്മിച്ച ചലച്ചിത്രങ്ങൾ
വർഗ്ഗം:1975-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:എസ്.എൽ. പുരം സദാനന്ദൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
ഇളയഭഗവതി

ഒരു തെയ്യമാണ് ഇളയഭഗവതി. രോഗം വിതയ്ക്കുന്ന ഒരു ദേവതയാണു ഇളയഭഗവതിയായ ചീറൂമ്പ എന്നാണു ഐതിഹ്യം.
## ഉപദേവത
പൊതുവേ മൂത്തഭഗവതിയുടെ ഒരു ഉപദേവത ആയിട്ടാണു ഇളയഭഗവതിയുടെ കോലം കെട്ടുന്നത്
ഇളവില്ലി

വനദേവത ആയി വിശ്വസിക്കപ്പെടുന്ന ഒരു തെയ്യമാണ് **ഇളവില്ലി** 
## ഐതിഹ്യം
മേലേതലച്ചിൽ, പൂതാടി ദൈവം, പൂവിള്ളി, ഇളവില്ലി, വലപ്പിലവൻ എന്നീ തെയ്യങ്ങൾ വന ദേവതകളാണെന്നു വിശ്വസിക്കപ്പെടുന്നു.  

## അവലംബം
കരിയത്തുചാമുണ്ഡി

മലയാളമാവിലർ  കെട്ടിയാടുന്ന ഒരു തെയ്യമാണ്  **കരിയത്തുചാമുണ്ഡി**  

വിഭാഗം:തെയ്യങ്ങൾ
## അവലംബം
പുലമാരുതൻ

പൊട്ടൻ തെയ്യത്തിൻറെ  കൂടെ കെട്ടിയാടാറുള്ള  ഒരു  ഉപദേവതയാണ് **പുലമാരുതൻ**  തെയ്യം . ഗ്രാമ്യമായി **പൊലാരൻ** എന്ന പേരിലും ഈ തെയ്യം അറിയപ്പെടുന്നു. 
## വേഷം
പൊലാരൻ തെയ്യത്തിന്റെ മുഖപ്പാള താരതമ്യേന ചെറുതാണ്. ഒരു ചുവന്ന നാട , പൊയ്മുഖത്തിനു തൊട്ടു താഴെ കെട്ടിയിരിക്കും. പൊലാരനും മേലെരിയിൽ ഇരിക്കാറുണ്ട്.കൂടാതെ ചില തറവാടുകളിൽ പൊട്ടൻ തെയ്യത്തിന്റെ കൂടെ ഉണ്ടായിരുന്ന,പുലയസ്ത്രീ വേഷം ധരിച്ച പാർവതീസങ്കല്പത്തിലുള്ള പുലച്ചാമുണ്ഡി തെയ്യവും കെട്ടിയാടാറുണ്ട് . 

വർഗ്ഗം:തെയ്യങ്ങൾ
## അവലംബം
ദേവതാളി

ആയുർവേദത്തിൽ പലവിധ ഔഷധങ്ങളായി ഉപയോഗിച്ചുവരുന്ന ഒരു വള്ളിച്ചെടിയാണ് **ദേവതാളി**. . കായയ്ക്ക് നല്ല രീതിയിൽ കയ്പ്പുണ്ട്.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
ലാൽ ശ്യാം ഷാ

മധ്യഭാരതത്തിലെ ഗോണ്ഡ്വാന പ്രദേശത്ത് ജനിച്ച ആദിവാസി നേതാവും രാഷ്ട്രീയപ്രവർത്തകനുമായിരുന്നു **ലാൽ ശ്യാം ഷാ** (1919-1988 മാർച്ച്). ഗോത്രവർഗ്ഗകുടുംബത്തിൽ ജനിച്ച ലാൽ ആദിവാസികളുടെ ചരിത്രത്തിനും സംസ്ക്കാരത്തിനും ആദരവ് ലഭിക്കണമെന്ന ആവശ്യം ഉയർത്തിപ്പിടിച്ച നേതാവായിരുന്നു. 1962ൽ ചന്ദായിൽ (ഇപ്പോഴത്തെ ചന്ദ്രാപുർ) നിന്നും ലോകസഭയിലേയ്ക്കു തിരഞ്ഞെടുക്കപ്പെട്ടിരുന്നു. അടിയന്തരാവസ്ഥക്കാലത്ത് ഒരു വർഷത്തോളം തടവിലായിരുന്ന ശ്യാം ജയിൽമോചനത്തിനു ശേഷം *ജങ്കൽ ബച്ചാവോ മാനവ് ബച്ചാവോ* എന്ന പ്രസ്ഥാനത്തിന്റെ സജീവ പ്രവർത്തകനുമായിരുന്നു.
ഛത്തീസ്ഗഢ്, മധ്യപ്രദേശ്, തെലങ്കാന, ഒഡിഷ, ആന്ധ്രാപ്രദേശ്, മഹാരാഷ്ട്ര എന്നീ സംസ്ഥാനങ്ങളിലെ ആദിവാസിഗോത്രപ്രദേശങ്ങളെ ഒന്നിപ്പിച്ച് ഒരു രാഷ്ട്രീയഭൂപ്രദേശം രൂപീകരിക്കുവാൻ ലാൽ ശ്രമിക്കുകയുണ്ടായി.

## പുസ്തകം
സുദീപ് താക്കൂർ ലാൽ ശ്യാം ഷായെക്കുറിച്ചെഴുതിയ ജീവചരിത്ര ഗന്ഥമാണ് *ലാൽ ശ്യാം ഷാ*

## അവലംബം


വർഗ്ഗം:രാഷ്ട്രീയപ്രവർത്തകർ
വർഗ്ഗം:ലോക്‌സഭയിലെ മുൻ അംഗങ്ങൾ
വർഗ്ഗം:1919-ൽ ജനിച്ചവർ
വർഗ്ഗം:1988-ൽ മരിച്ചവർ
ഫ ടീം ദേശീയോദ്യാനം

**ഫ ടീം ദേശീയോദ്യാനം**  തായ്‌ലാന്റിലെ ഉബോൻ രത്ചതനി പ്രവിശ്യയിലെ മേകോങ് നദിയ്ക്കരികിൽ സ്ഥിതിചെയ്യുന്ന ദേശീയോദ്യാനമാണ്. നദിയുടെ മറുഭാഗത്ത് ഫൗ ക്സിങ് തോങ് സംരക്ഷിതപ്രദേശം സ്ഥിതിചെയ്യുന്നു. ഉഷ്ണമേഖലാപ്രദേശങ്ങളിലെ അധികം ഉയരത്തിലല്ലാത്ത മഴക്കാടുകളാണ് ഇവിടെ കൂടുതലും കാണപ്പെടുന്നത്. നദീതീരത്ത് നിത്യഹരിതവനങ്ങളും കാണപ്പെടുന്നു. 3,000 വർഷം പഴക്കമുള്ള പാറകളിൽ ചിത്രങ്ങൾ ആലേഖനം ചെയ്തിട്ടുള്ള റോക്ക് ക്ളിഫ്സുകളും ഇവിടെ കാണപ്പെടുന്നു. മഷ്റൂം പാറകളും നിരവധി പൂക്കൾ നിറഞ്ഞ വലിയ പാടങ്ങളും ഇവിടത്തെ സവിശേഷതകളാണ്. 2005- ൽ ഒരു പുതിയ ഇനത്തിൽപ്പെട്ട തവളയെ (*Fejervarya triora*) ഈ ഉദ്യാനത്തിൽ നിന്നും കണ്ടെത്തുകയുണ്ടായി. കേഴമാൻ, സിവെറ്റ്, പന്നി, പാം സിവെറ്റ്, സെറോ, ബർമീസ് മുയൽ എന്നീ സംസ്തനികളും ഈ ഉദ്യാനത്തിൽ സംരക്ഷിക്കപ്പെടുന്നുണ്ട്. 
## അവലംബം

## പുറത്തേയ്ക്കുള്ള കണ്ണികൾ
* Travelfish: Pha Taem National Park 

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
പ്രൊഫസർ ഷൊങ്കു

സത്യജിത് റായ് (1921-1992)  1965 മുതൽ രചിച്ച ശാസ്ത്രകഥാപരമ്പരയിലെ  ശാസ്ത്രജ്ഞനായ ഒരു കഥാപാത്രമാണ് **പ്രൊഫസർ ഷൊങ്കു**. കഥാപാത്രത്തിന്റെ പൂർണ്ണനാമം ത്രിലോകേശ്വർ ഷൊങ്കു എന്നാണ് എന്ന് കഥകളിൽ പരാമർശിക്കുന്നു.ഡോക്ടർ ത്രിപുരേശ്വർ ഷൊങ്കുവിന്റെ പുത്രനാണ് ഈ കഥാപാത്രം.

## രൂപകല്പന
ഉസ്രി എന്ന നദീതീരത്തെ ഗിരിദി എന്ന സ്ഥലത്താണ് പ്രൊഫസറിന്റെ വസതി.പ്രഹ്ലാദ് എന്ന ഭൃത്യനും ന്യൂട്ടൺ എന്ന പേരുള്ള പൂച്ചയും ഷൊങ്കുവിനോടൊപ്പം ഉണ്ട്.  ഒരു ബഹിരാകാശയാത്രികന്റെ ഡയറിക്കുറിപ്പ് എന്ന 1961 ൽ സന്ദേശ്മാസികയിൽ പ്രസിദ്ധീകരിച്ച കഥയിലാണ് ഷൊങ്കുവിനെ  റായ് ആദ്യമായി അവതരിപ്പിക്കുന്നത്. ടിലു എന്നു ഓമനപ്പേരുള്ള ഷൊങ്കു ജൂൺ 16 നു ജനിച്ചെന്നും പതിനാറാം വയസിൽ ബിരുദം നേടിയെന്നും കഥകളിൽ വിവരിക്കുന്നു.  രസതന്ത്രവും ഭൗതിക ശാസ്ത്രവും പഠിച്ച് ഇരുപതാമത്തെ വയസ്സിൽ സ്കോട്ടിഷ് ചർച്ച് കോളേജിൽ പ്രൊഫസ്സറായി നിയമിതനുമായെന്നും ചിത്രീകരിക്കുന്ന ഈ കഥാപാത്രത്തിനു 69 ഭാഷകൾ പരിചിതമാണ്.  ആനന്ദമേള എന്ന ബാലമാസികയിൽ ഈ കൃതികൾ പ്രസിദ്ധീകരിച്ചിട്ടുണ്ട്.
ചട്ടം|Shonku holding Newton (on left)

## സ്വാധീനം
ആർതർ കോനൻ ഡോയ്ലിന്റെ ഷെർലക് ഹോംസ് കൃതികളിലെ പ്രൊഫസർ ചലഞ്ചർ എന്ന കഥാപാത്രത്തിന്റെ  സ്വാധീനം ഈ കൃതികളിലുണ്ടെന്നു റേ സമ്മതിച്ചിരുന്നു.

## അധികവായനയ്ക്ക്
* Information on Professor Shonku at SatyajitRay.org

## അവലംബം

വർഗ്ഗം:കഥാപാത്രങ്ങൾ
വർഗ്ഗം:ബംഗാളി സാഹിത്യം
മഹാപരിനിർവാൺ എക്സ്പ്രസ്സ്

ബൗദ്ധ തീർത്ഥാടനകേന്ദ്രങ്ങളെ ബന്ധിപ്പിച്ചുകൊണ്ട് ഓടുന്ന ഇന്ത്യയിലെ ഒരു വിനോദസഞ്ചാര തീവണ്ടിയാണ് **മഹാപരിനിർവാൺ എക്സ്പ്രസ്സ്** (ഇംഗ്ലീഷ്: **''Mahaparinirvan Express**).'' 2007 മാർച്ച് 28 നാണ് ഈ ട്രെയിൻ ഐആർസിറ്റിസി പുറത്തിറക്കിയത്. 8 ദിനങ്ങളും/7 രാത്രികളും നീളമുള്ള തീർത്ഥാടനയാത്രയിൽ വടക്കേ ഇന്ത്യയിലെ പ്രധാന ബുദ്ധമതകേന്ദ്രങ്ങളിലൂടെ ഈ തീവണ്ടി കടന്നുപോകുന്നു.

## ചരിത്രം
ഗൗതമബുദ്ധന്റെ മഹാപരിനിർവാണവുമായി ബന്ധപ്പെട്ടാണ് തീവണ്ടിക്ക് ആ പേര് ലഭിച്ചത്. പ്രധാന ബുദ്ധമത പുണ്യകേന്ദ്രങ്ങളായ ബോധ്ഗയ, സാർനാഥ്, കുശിനഗർ, ലുംബിനി, നളന്ദ എന്നീ സ്ഥലങ്ങളെ ഈ ട്രെയിൻ ബന്ധിപ്പിക്കുന്നു

## പ്രത്യേകതകൾ
രാജധാനി എക്സ്പർസ്സിലെ കാരിയേജുകളാണ് ഈ ട്രെയിനിലും ഉപയോഗിക്കുന്നത്. പൂർണ്ണമായും വാതാനുകൂലനം ചെയ്യപ്പെട്ട ഈ ട്രെയിനിൽ ഫസ്റ്റ് ക്ലാസ്, 2 ടയർ, 3ടയർ എന്നീ ശ്രേണികൾ ലഭ്യമാണ്.

## അവലംബം
# http://www.indianrail.gov.in/luxury_Train.html
# http://articles.timesofindia.indiatimes.com/2007-03-13/patna/27878371_1_buddhist-pilgrims-irctc-rajgir 

## പുറത്തേക്കുള്ള കണ്ണികൾ
* Mahaparinirvan Express (Buddhist train circuit)

വർഗ്ഗം:ഇന്ത്യയിലെ ആഡംബര തീവണ്ടികൾ
സ്റ്റീഫൻ കോൾബർട്ട്

ഒരു അമേരിക്കൻ കോമേഡിയനും, നടനും, ടെലിവിഷൻ അവതാരകനും, എഴുത്തുകാരനുമാണ് **സ്റ്റീഫൻ ടൈറോൺ കോൾബർട്ട്**(ജനനം മേയ് 13, 1964). 2005 മുതൽ 2014 വരെ കോമഡി സെൻട്രൽ ചാനലിലെ ദ കോൾബർട്ട് റിപ്പോർട്ട് എന്ന പരിപാടിയുടെ  അവതാരകൻ എന്ന നിലയിലാണ് അദ്ദേഹം ശ്രദ്ധിക്കപ്പെട്ടത്. 2015 സെപ്തംബർ മുതൽ അദ്ദേഹം സിബിഎസ് ടോക്ക് ഷോ ആയ ദ ലെറ്റ് ഷോ വിത്ത് സ്റ്റീഫൻ കോൾബർട്ട് എന്ന പരിപാടി അവതരിപ്പിക്കുന്നു.

കോമഡി സെൻട്രൽ വാർത്താ പാരഡി പരമ്പര ദ ഡെയ്‌ലി ഷോയിൽ ഒരു ലേഖകൻ എന്ന നിലയിൽ കോൾബർട്ടിന്റെ പ്രവർത്തനം ശ്രദ്ധ നേടി. 2005-ൽ ദ കോൾബർട്ട് റിപ്പോർട്ട് എന്ന പരിപാടിയുടെ അവതാരകനായി ദ ഡെയ്‌ലി ഷോ വിടുകയും ചെയ്തു. ദ ഡെയ്‌ലി ഷോയുടെ വാർത്താ പാരഡി എന്ന ആശയം പിന്തുടർന്ന ദ കോൾബർട്ട് റിപ്പോർട്ടിൽ അദ്ദേഹം യാഥാസ്ഥിതിക രാഷ്ട്രീയ പണ്ഡിതന്മാരുടെ ഒരു കാരിക്കേച്ചർ പതിപ്പ് അവതരിപ്പിച്ചു. കോമഡി സെൻട്രൽ ചാനലിൽ ഏറ്റവും ഉയർന്ന റേറ്റിംഗ് ഉള്ള ഷോ ആയി ഈ പരമ്പര മാറി. പരമ്പരയുടെ പ്രശസ്തിയെ തുടർന്ന് 2006 ൽ വൈറ്റ് ഹൌസ് കറസ്പോണ്ടൻസ് അസോസിയേഷൻ ഡിന്നറിൽ ഒരു പരിപാടി അവതരിപ്പിക്കാൻ അദ്ദേഹം ക്ഷണം നേടി. കോൾബർട്ട് റിപ്പോർട്ട് അവസാനിപ്പിച്ചതിനെ തുടർന്ന്, വിരമിച്ച ഡേവിഡ് ലെറ്റർമാന്റെ പിൻഗാമിയായി 2015-ൽ സിബിഎസ് അദ്ദേഹത്തെ നിയമിച്ചു. 2017 സെപ്റ്റംബറിൽ 69ാമത് പ്രൈം ടൈം എമ്മി അവാർഡ്‌ ചടങ്ങിൻറെ അവതാരകനായി കോൾബർട്ട് എത്തി. 

ഒൻപത് പ്രൈം ടൈം എമ്മി പുരസ്കാരങ്ങൾ, രണ്ട് ഗ്രാമി അവാർഡുകൾ, രണ്ട് പീബൊഡി അവാർഡുകൾ എന്നിവ അദ്ദേഹം കരസ്ഥമാക്കി. ടൈം വാരിക 2006-ലും 2012-ലും കോൾബെർട്ടിനെ ഏറ്റവും സ്വാധീനശക്തിയുള്ള 100 പേരിൽ ഒരാളായി തിരഞ്ഞെടുക്കപ്പെട്ടു. 2007 ൽ കോൾബെർട്ടിന്റെ പുസ്തകം ഐ ആം അമേരിക്ക (ആൻഡ്‌ സൊ ക്യാൻ യു ) ന്യൂയോർക്ക് ടൈംസ് ബെസ്റ്റ് സെല്ലർ പട്ടികയിൽ ഒന്നാമത് എത്തി.

## സംഭാവനകൾ

### ടെലിവിഷൻ

### ചലച്ചിത്രം

### അവാർഡുദാന ചടങ്ങുകൾ

## പ്രസിദ്ധീകരിച്ച കൃതികൾ
* Colbert, Dinello, Sedaris. *Wigfield: The Can-Do Town That Just May Not* (Hyperion, May 19, 2004) 0-7868-8696-X
* *America (The Book): A Citizen's Guide to Democracy Inaction* (Warner Books; September 2004) 0-446-53268-1
* *I Am America (And So Can You!)* (Grand Central Publishing; October 9, 2007) 0-446-58050-3
* *America Again: Re-becoming the Greatness We Never Weren't* (Grand Central Publishing; October 2, 2012) 0-446-58397-9
* *I Am a Pole (And So Can You!)* (Grand Central Publishing; May 8, 2012) 1-455-52342-9

## അവലംബം

## ബാഹ്യ കണ്ണികൾ
* 
* 
* 
വർഗ്ഗം:1964-ൽ ജനിച്ചവർ
വർഗ്ഗം:21-ആം നൂറ്റാണ്ടിലെ അമേരിക്കൻ എഴുത്തുകാർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:അമേരിക്കൻ ആക്ഷേപഹാസ്യകാരന്മാർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:പുരുഷ ഫെമിനിസ്റ്റുകൾ
വർഗ്ഗം:മേയ് 13-ന് ജനിച്ചവർ
ആനന്ദമേള മാസിക

ആനന്ദ ബസാർ പത്രിക ഗ്രൂപ്പിന്റെ നിയന്ത്രണത്തിൽ കൊൽക്കത്തയിൽ നിന്നു പ്രസിദ്ധീകരിയ്ക്കുന്ന കുട്ടികൾക്കുള്ള മാസികയാണ് **ആനന്ദമേള**..ഈ മാസിക 1975 മുതലാണ് പ്രസിദ്ധീകരിച്ചുതുടങ്ങിയത്.

## അവലംബം


## പുറം കണ്ണികൾ
* ഔദ്യോഗിക വെബ്സൈറ്റ്

വർഗ്ഗം:പ്രസിദ്ധീകരണം
നരളി

ഇന്തോ-മലേഷ്യയിലെങ്ങും കാണുന്ന ഒരു കുറ്റിച്ചെടിയാണ് **നരളി**. . തെക്കേ ഇന്ത്യയിൽ കാണുന്ന ഈ ചെടികൾ ആഗസ്ത് മുതൽ ഡിസംബർ വരെയുള്ള മാസങ്ങളിൽ പുഷ്പിക്കുന്നു.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:കുറ്റിച്ചെടികൾ
വർഗ്ഗം:കേരളത്തിലെ സസ്യജാലം
ഡെസ്പിക്കബിൾ മി

2010 ലെ ഒരു അമേരിക്കൻ ആനിമേഷൻ കോമഡി ചിത്രമാണ് **ഡെസ്പിക്കബിൾ മി**. യൂണിവേഴ്സൽ പിക്ചേഴ്സും ഇല്യൂമിനേഷൻ എന്റർടെയ്ൻമെൻറും ചേർന്ന് നിർമിച്ച ഈ ചിത്രം 2010 ജൂലൈ 9 ന് അമേരിക്കയിൽ പുറത്തിറങ്ങി. ഇല്യൂമിനേഷൻ എന്റർടെയ്ൻമെൻറിന്റെ ആദ്യ ചലച്ചിത്രമാണ് ഇത്. ഫ്രഞ്ച് ആനിമേഷൻ സ്റ്റുഡിയോ മാക് ഗഫ് ആണ് ഈ ചിത്രത്തിന്റെ ആനിമേഷൻ നിർവഹിച്ചത്, പിന്നീട് ഇല്യൂമിനേഷൻ എന്റർടൈൻമെന്റ് അവരെ ഏറ്റെടുത്തു. പിയറി കോഫിൻ, ക്രിസ് റെനൗഡ് എന്നിവർ ചേർന്ന സംവിധാനം നിർവഹിച്ച ചിത്രത്തിന്റെ കഥ സെർജിയോ പാബ്ലോസിന്റെ ആണ്. ചിത്രത്തിലെ മുഖ്യ കഥാപാത്രം തന്നെ സ്വയം വിശേഷിപ്പിക്കുന്ന വാക്കാണ്‌ ചിത്രത്തിൻറെ തലക്കെട്ട് സൂചിപ്പിക്കുന്നത്.

സൂപ്പർവില്ലൻ ഗ്രൂവിന്റെ ശബ്ദത്തിൽ സ്റ്റീവ് കരെൽ, എതിരാളിയായ വെക്ടറിന്റെ  ശബ്ദത്തിൽ ജേസൺ സെഗൽ, ഗ്രൂ ഒരു അനാഥാലയത്തിൽ നിന്ന് ദത്തെടുക്കുന്ന 
മൂന്നു പെൺകുട്ടികൾക്ക് മിറാൻഡ കോസ്ഗ്രോവ്, ഡാന ഗയർ, എൽസി ഫിഷർ എന്നിവരും ശബ്ദം നൽകുന്നു. ഗിസയിലെ പിരമിഡ് എതിരാളിയായ വെക്ടർ മോഷ്ടിച്ചു എന്ന് മനസ്സിലാക്കിയ ഗ്രൂ, ചന്ദ്രനെ തന്നെ മോഷ്ടിക്കുക എന്ന കുറച്ചുകൂടി വലിയ ഒരു പദ്ധതി തയ്യാറാക്കുന്നു. 

69 ദശലക്ഷം ഡോളർ ബഡ്ജറ്റുമായി നിർമിച്ച ഈ ചിതം  ലോകമെമ്പാടുമായി 546 ദശലക്ഷം ഡോളർ വരുമാനം നേടി. ഡെസ്പിക്കബിൾ മി ചലച്ചിത്രപരമ്പരക്ക് തുടക്കം കുറിച്ച ഈ ചിത്രത്തിന് ശേഷം 2013 ൽ ഡെസ്പിക്കബിൾ മി 2, 2017 ൽ ഡെസ്പിക്കബിൾ മി 3,  2024 ൽ ഡെസ്പിക്കബിൾ മി 5 കൂടാതെ 2015-ൽ പുറത്തിറങ്ങിയ മിനിയൻസ് എന്ന പ്രീക്വൽ
ചിത്രവും 2022 ൽ മിനിയൻസ്: ദ റൈസ് ഓഫ് ഗ്രു എന്ന ചിത്രവും ഇറങ്ങി.  

## അഭിനേതാക്കൾ
* സ്റ്റീവ് കരെൽ - ഗ്രൂ
* ജേസൺ സെഗൽ - വിക്ടർ "വെക്റ്റർ" പെർക്കിൻസ്
* റസ്സൽ ബ്രാൻഡ് - ഡോക്ടർ നെഫാരിയോ
* മിറാൻഡ കോസ്ഗ്രോവ് - മാർഗോ
* ഡാന ഗായർ - എഡിത്ത്
* എൽസി ഫിഷർ - ആഗ്നസ്
* വിൽ ആർണെറ്റ് - മി. പെർക്കിൻസ്
* ക്രിസ്റ്റൻ വിഗ് - മിസ് ഹാറ്റി
* ജൂലി ആൻഡ്രൂസ് - മാർലേന
* പിയർ കോഫിൻ - കെവിൻ, ടിം, ബോബ്, മാർക്ക്, ഫിൽ ആൻഡ് സ്റ്റുവർട്ട്
* ക്രിസ് റെനൗഡ് - ഡേവ്
* ജെമൈൻ ക്ലെമെന്റ് - ജെറി
* ഡാനി മക്ബ്രൈഡ് - ഫ്രെഡ് മക്ഡേഡ്
* മിൻഡി കേലിങ് - ടൂറിസ്റ്റ് അമ്മ, ജസ്റ്റിന്റെ അമ്മ
* കെൻ ദൗരിയോ - ഒരു ഈജിപ്ഷ്യൻ ഗാർഡ്
* കാൻ ജിയോങ് - ടോക്ക് ഷോ അവതാരകൻ

## അംഗീകാരങ്ങൾ

## അവലംബം

## ബാഹ്യ കണ്ണികൾ
* 
* The Big Cartoon DataBase
* 
* 
* 
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:യൂണിവേഴ്സൽ പിക്ചേഴ്സിന്റെ ചലച്ചിത്രങ്ങൾ
ദേവ്‌നാർ

മുംബൈയിലെ ഒരു നഗരപ്രാന്തപ്രദേശമാണ് **ദേവ്‌നാർ**. 
## പ്രമുഖ സ്ഥാപനങ്ങൾ
പ്രശസ്ത സാമൂഹികശാസ്ത്ര വിദ്യാഭ്യാസ കേന്ദ്രമായ ടാറ്റാ ഇൻസ്റ്റിറ്റ്യൂട്ട് ഓഫ് സോഷ്യൽ സയൻസസ്, ജനസംഖ്യാശാസ്ത്രപഠനത്തിനും ഗവേഷണത്തിനുമായുള്ള ഇന്ത്യൻ ഇൻസ്റ്റിറ്റ്യൂട്ട് ഓഫ് പോപ്പുലേഷൻ സയൻസ്, ബി.എസ്.എൻ.എൽ ടെലികോം ഫാക്റ്ററി എന്നിവ ഇവിടെയാണ് സ്ഥിതി ചെയ്യുന്നത്. ഏഷ്യയിലെ ഏറ്റവും വലിയ അറവുശാല (ദേവ്‌നാർ മുനിസിപ്പൽ അബറ്റോയർ) ഇവിടെ സ്ഥിതി ചെയ്യുന്നു. മുംബൈ നഗരത്തിലെ ഏറ്റവും വലിയ മാലിന്യനിക്ഷേപകേന്ദ്രം ഇവിടെയാണ്. 
## പാർപ്പിടങ്ങൾ
പ്രാഥമികമായി ഇതൊരു ജനവാസമേഖലയാണ്. രഹേജ അക്രോപോളിസ് പോലുള്ള മുന്തിയ പാർപ്പിടസമുച്ചയങ്ങളും, സരസ് ബാഗ്, ഉദയ് ഗിരി, വിക്രം ജ്യോതി, ദത്ത ഗുരു, ദേവ്നാർ ബാഗ്, പവർവർഘാൻ കോളനി തുടങ്ങിയ ബംഗ്ലാവുകളുടെ സമൂഹങ്ങളും രാജ് കപൂറിന്റെ ദേവ്നാർ കോട്ടേജ് പോലുള്ള നിരവധി കൊളോണിയൽ ബംഗ്ളാവുകളും ദേവ്നാറിൽ ഉണ്ട്. മുനിസിപ്പൽ സ്കൂൾ ടീച്ചർമാർക്ക് വേണ്ടിയുള്ള  ടീച്ചേഴ്സ് കോളനി പോലെ  സർക്കാർ കോളനികളും ഉണ്ട്.
## ഗതാഗതം
സയൺ-പൻവേൽ ഹൈവേയുടെ ഭാഗമായ വി.എൻ. പുരവ് മാർഗ്ഗ് ദേവ്നാറിലൂടെ കടന്നു പോകുന്നു. ഘാട്കോപ്പർ മുതൽ ദക്ഷിണ മുംബൈയിലെ പി ഡിമെല്ലോ റോഡ് വരെ നീളുന്ന ഈസ്റ്റേൺ ഫ്രീ വേയിലേക്കുള്ള ഒരു പ്രവേശനമാർഗ്ഗവും അടുത്തുതന്നെയുണ്ട്. പി. എൽ. ലോഖണ്ഡെ മാർഗ് വഴി ദേവ്നാർ ചെമ്പൂരുമായി ബന്ധപ്പെട്ടിരിക്കുന്നു. ഓട്ടോറിക്ഷകൾ, ടാക്സി, ബെസ്റ്റ് ബസ് എന്നിവയാണ് പ്രധാന പൊതുഗതാഗത സംവിധാനങ്ങൾ. ഇവിടെ ഒരു ബെസ്റ്റ് ബസ് ഡിപ്പോ ഉണ്ട്. ഹാർബർ ലൈനിലെ ഗോവണ്ടി റെയിൽവേ സ്റ്റേഷൻ ആണ് ദേവ്നാറിന്റെ ഏറ്റവും അടുത്ത റെയിൽവേ സ്റ്റേഷൻ. 

## അവലംബം

## ചിത്രശാല

Mumbai oli 2016028.jpg|ദേവ്‌നാറിലെ മാലിന്യനിക്ഷേപത്തിന് 2016, ജനുവരിയിൽ തീപിടിച്ചപ്പോൾ
Deonar abbaitor from Govandi railway station.JPG| ദേവ്‌നാർ അറവുശാല


വർഗ്ഗം:മുംബൈയിലെ ജനവാസമേഖലകൾ
വർഗ്ഗം:മഹാരാഷ്ട്രയിലെ നഗരപ്രാന്തങ്ങൾ
കാല്പനിക ദേശീയത

**കാല്പനിക ദേശീയത** (romantic nationalism) (ദേശീയ റൊമാന്റിസിസം, ഓർഗാനിക് ദേശീയത, ഐഡന്റിറ്റി ദേശീയത) എന്നത് ദേശീയതയുടെ ഒരു രൂപമാണ്. നിയന്ത്രിക്കുന്നവരുടെ നൈസർഗികമായ പരിണാമം നിമിത്തം ഉണ്ടാവുന്ന ഐക്യത്തിലൂടെയാണ് ഇതിൽ ഭരണകൂടം അതിന്റെ രാഷ്ട്രീയ നിയമസാധുതനേടുന്നത്. ഒരു സംസ്കാരത്തിന്റെ ഭാഗമായ മനുഷ്യർക്കിടയിലെ ഭാഷ, സംസ്കാരം, മതം, ജീവിത രീതികൾ എന്നിവയെ ഇത് ആശ്രയിക്കാറുണ്ട്. രാജവംശത്തിനോടോ സാമ്രാജ്യത്വ മേധാവിത്വത്തിനോടോ ഉള്ള പ്രതികരണത്തിൽ നിന്നാണ് കാല്പനിക ദേശീയത രൂപപ്പെടുന്നത്.

## അവലംബം

വർഗ്ഗം:ദേശീയത
വർഗ്ഗം:കാല്പനികത
ബൃഹദ്ജാതകം

**ബൃഹദ്ജാതകം** വരാഹമിഹിരൻ രചിച്ച ജ്യോതിശാസ്ത്രഗ്രന്ഥമാണ്‌.  ഉജ്ജയിനിയിൽ ജനിച്ച ഇദ്ദേഹം എ. ഡി. 6-ാം നൂറ്റാണ്ടിലാണ് ഈ കൃതി രചിച്ചത്. പ്രാചീനഗ്രന്ഥമായ ബൃഹദ്‌സംഹിതയെന്ന ഈ ഗ്രന്ഥത്തിൽ ജ്യോതിശാസ്‌ത്രം, ജ്യോതിഷം, ഗണിതം തുടങ്ങിയ വിജ്ഞാനശാഖകളെക്കുറിച്ച് പ്രതിപാദിച്ചിരിക്കുന്നു. നൂറ്‌ അധ്യായങ്ങളിലായി 4000 ശ്ലോകങ്ങൾ ഈ ഗ്രന്ഥത്തിലുണ്ട്. വരാഹമിഹിരൻ രചിച്ച അഞ്ചു പ്രധാന ഗ്രന്ഥങ്ങളിൽ ഒന്നാണിത്.   പഞ്ചസിദ്ധാന്തിക ,ബൃഹത് സംഹിത , ലഘു ജാതക , യോഗയാത്ര  എന്നിവയാണ് മറ്റു ഗ്രന്ഥങ്ങൾ. ജ്യോതിഷത്തെ സംബന്ധിച്ച അഞ്ച് പ്രവചന ഗ്രന്ഥങ്ങളിൽ ഒന്നാണിത്. കല്യാണവർമ്മയുടെ സാരാവലി, വെങ്കിടേഷിന്റെ സർവാർത ചിന്താമണി , വൈദ്യനാഥന്റെ ജാതക പാരിജാത, മന്ത്രേശ്വരൻറെ ഫലദീപിക എന്നിവയാണ് മറ്റുഗ്രന്ഥങ്ങൾ. ഈ ക്ലാസിക് പാഠം പഠിക്കുന്നതിലൂടെ ജ്യോതിഷത്തിന്റെ അടിസ്ഥാനതത്വങ്ങൾ ഗ്രഹിക്കുന്നു.

## അവലംബം

## External links
*  

വർഗ്ഗം:ജ്യോതിഷ ഗ്രന്ഥങ്ങൾ
വർഗ്ഗം:സംസ്കൃത ഗ്രന്ഥങ്ങൾ
പഞ്ചസിദ്ധാന്തിക

**പഞ്ചസിദ്ധാന്തിക** വരാഹമിഹിരൻ രചിച്ച ജ്യോതിശാസ്ത്രഗ്രന്ഥമാണ്‌. പഞ്ച സിദ്ധാന്തികയിൽ പൗലീസൻ, ലോമകൻ,വസിഷ്ഠൻ, പിതാമഹൻ, സൗരൻ എന്നീ അഞ്ചു പൂർവികരുടെ സിദ്ധാന്തത്തെ പറ്റി ചർച്ച ചെയ്യുകയും വിപുലീകരിക്കുകയും തന്റെ തന്നെ നിഗമനങ്ങൾ കൂട്ടിച്ചേർക്കുകയും ചെയ്തിട്ടുണ്ട്. കാലം സൂര്യ ചന്ദ്രന്മാരെ ആശ്രയിക്കുന്നതായും ചില പ്രത്യേക സാഹചര്യങ്ങളിൽ സന്ധ്യാനക്ഷത്രം രാവിലെ ഉദിക്കുന്നതായും ഇതിൽ രേഖപ്പെടുത്തിയിട്ടുണ്ട്.

## അവലംബം
 
വർഗ്ഗം:ജ്യോതിഷ ഗ്രന്ഥങ്ങൾ
ജോബ്‌ റാപ്പിംഗ്

കമ്പനികളുടെ വെബ്സൈറ്റുകളിൽനിന്നും അവർ നൽകുന്ന തൊഴിൽ അവസരങ്ങൾ കണ്ടുപിടിച്ചു കമ്പനി ആഗ്രഹിക്കുന്ന ജോബ്‌ ബോർഡുകളിൽ അവ പരസ്യം ചെയ്യുന്നതിനെയാണ് **ജോബ്‌ റാപ്പിംഗ്** എന്നു വിളിക്കുന്നത്.

വിവിധ ഇന്റർനെറ്റ്‌ തൊഴിലവസര സൈറ്റുകളിലേക്ക് തൊഴിൽ അവസരങ്ങൾ അയക്കുന്നതിനു പകരം കോർപ്പറേറ്റ് കമ്പനികൾക്കും എച്ച്ആർ ഉദ്യോഗസ്ഥർക്കും ജോബ്‌ റാപ്പിംഗ് വഴി തന്നെത്താൻ തൊഴിലവസര സൈറ്റുകളിലേക്ക് എത്തിക്കാം. ജോബ്‌ റാപ്പിംഗ് വഴി കമ്പനികളിൽ വരുന്ന തൊഴിലവസരങ്ങൾ അപ്പപ്പോൾ തന്നെ നിശ്ചയിച്ചിരിക്കുന്ന ജോബ്‌ ബോർഡിലേക്ക് എത്തുന്നു എന്ന് ഉറപ്പു വരുത്തുന്നു.

ജോബ്‌ റാപ്പിംഗ് സാധാരണയായി തേർഡ് പാർട്ടി വെണ്ടറാണ് ചെയ്യുക.

ജോബ്‌ റാപ്പിംഗ് നടത്തുന്ന പ്രമുഖ സൈറ്റുകളിൽ ലിങ്ക്ഡ് ഇൻ, മോൺസ്റ്റർ, ഇൻക്രൂട്ട്, ഇൻഡീഡ് എന്നിവ ഉൾപ്പെടുന്നു.

തൊഴിൽ ദാതാക്കളായ വ്യവസായങ്ങൾക്കും ഉദ്യോഗാർത്ഥികൾക്കും വേണ്ടിയുള്ള സോഷ്യൽ നെറ്റ് വർക്കിങ് സേവനമാണ് ലിങ്ക്ഡ് ഇൻ. വെബ്‌സൈറ്റ് വഴിയും മൊബൈൽ ആപ്ലിക്കേഷനുകൾ വഴിയും ലിങ്ക്ഡ് ഇൻ സേവനങ്ങൾ ലഭ്യമാണ്. 2002 ഡിസംബർ 28 നാണ് ലിങ്ക്ഡ് ഇൻ സ്ഥാപിക്കപ്പെടുന്നത്. 2003 മേയ് 5 മുതലാണ് ലിങ്ക്ഡ് ഇൻ പൊതുമധ്യത്തിലേക്കെത്തുന്നത്. തൊഴിൽ ദാതാക്കൾ തൊഴിലവസരം പ്രസിദ്ധപ്പെടുത്താനും ഉദ്യോഗാർത്ഥികൾക്ക് അവരുടെ യോഗ്യതാ രേഖകൾ സമർപ്പിക്കുന്നതിനുമുള്ള അവസരമാണ് ലിങ്ക്ഡ് ഇൻ ഒരുക്കുന്നത്.

2015-ൽ കമ്പനിയ്ക്കുണ്ടായ വരുമാനത്തിൻറെ ഏറിയ പങ്കും ഉദ്യോഗാർത്ഥികളുടെ വിവരങ്ങൾ തൊഴിൽ ദാതാക്കൾക്കും സെയിൽസ് പ്രൊഫഷണലുകൾക്കും വിൽപ്പന നടത്തിയതിലൂടെയാണ് ലഭിച്ചത്. 2017 ലെ കണക്കനുസരിച്ച് ലിങ്ക്ഡ് ഇൻ-ന് 50 കോടി അംഗങ്ങളാണുള്ളത്. ഇതിൽ 10.6 കോടി പേർ സജീവമാണ്. ഉദ്യോഗാർത്ഥികൾക്കും തൊഴിൽദാതാക്കൾക്കും ലിങ്ക്ഡ് ഇൻ-ൽ അക്കൗണ്ട് ഉണ്ടാക്കാം. അവർക്ക് പരസ്പരം ബന്ധം (കണക്ഷൻസ്) സ്ഥാപിക്കാം. അംഗങ്ങൾക്ക് നിലവിൽ അംഗങ്ങളായവരേയോ അല്ലാത്തവരേയോ നിങ്ങൾക്ക് ലിങ്ക്ഡ് ഇനിലേക്ക് ക്ഷണിക്കാം.

അലക്‌സ ഇന്റർനെറ്റ് റാങ്കിങിൽ 20-ാം സ്ഥാനത്താണ് ഈ വെബ്‌സൈറ്റ്. അമേരിക്ക ആസ്ഥാനമാക്കി പ്രവർത്തിക്കുന്ന ഈ വെബ്‌സൈറ്റ് 2013-ൽ അറബിക്, ചൈനീസ്, ഇംഗ്ലീഷ്, ഫ്രഞ്ച്, ജർമ്മൻ, ഇറ്റാലിയൻ, പോർച്ചുഗീസ്, സ്പാനിഷ്, ഡച്ച്, സ്വീഡിഷ്, ഡാനിഷ്, റൊമാനിയൻ, റഷ്യൻ, ടർക്കിഷ്, ജാപ്പനീസ്, ചെക്ക്, പോളിഷ്, കൊറിയൻ, ഇന്തോനേഷ്യൻ, മലായ്, തഗാലോഗ് എന്നിങ്ങനെ 24 ഭാഷകളിൽ ലഭ്യമാണ്. 2016 ഡിസംബറിലാണ് ലിങ്ക്ഡ് ഇൻ കമ്പനിയെ 2620 കോടി ഡോളറിന് മൈക്രോസോഫ്ട്‌ സ്വന്തമാക്കിയത്.

## അവലംബം

വർഗ്ഗം:റിക്രൂട്ട്മെന്റ്
ബീ ഗീസ്

ഒരു ബ്രിട്ടീഷ് പോപ്‌ സംഗീത സംഘമായിരുന്നു **ബീ ഗീസ്** .1958 ൽ സഹോദരങ്ങളായ ബാരി, റോബിൻ, മോരിസ് ഗിബ് എന്നിവർ ചേർന്നാണിത് സ്ഥാപിച്ചത്.

ലോകമെമ്പാടുമായി ഏകദേശം 22 കോടി ആൽബങ്ങൾ ഇവരുടെതായി വിറ്റഴിഞ്ഞിട്ടുണ്ട് .ഇത് ഇവരെ  ഏറ്റവും കൂടുതൽ ആൽബങ്ങൾ വിറ്റഴിച്ച സംഗീതജ്ഞരിൽ ഒന്നാക്കി മാറ്റി. നിരവധി പുരസ്കാരങ്ങൾ നേടിയിടുള്ള ഇവർ 1997-ൽ റോക്ക് ആൻഡ് റോൾ ഹോൾ ഓഫ് ഫെയിം - ൽ ചേർക്കപ്പെട്ടിട്ടുണ്ട്. 

## അവലംബങ്ങൾ

വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ഗ്രാമി ലെജൻഡ് അവാർഡ്
എ.വി.എം. കനാൽ

തിരുവനന്തപുരം ജില്ലയിലെ പൂവാർ മുതൽ തമിഴ്‌നാട്ടിലെ മണ്ടയ്ക്കാട് വരെയുണ്ടായിരുന്ന ഒരു ഗതാഗത കനാലാണ് **അനന്ത വിക്ടോറിയ മാർത്താണ്ഡവർമ്മ കനാൽ** എന്ന **എവിഎം കനാൽ**. പാർവ്വതി പുത്തനാർ പോലെ തിരുവനന്തപുരത്തിനു തെക്ക് കന്യാകുമാരിയുമായി ബന്ധിപ്പിക്കുന്നതിനുവേണ്ടിയാണ് 1860-ൽ ഈ കായൽ നിർമ്മിച്ചത്. തിരുവിതാംകൂർ മഹാരാജാവായിരുന്ന ഉത്രം തിരുനാൾ മാർത്താണ്ഡവർമ്മ സ്വർണ തൂമ്പ കൊണ്ടാണു നിർമ്മാണം തുടങ്ങിയത്.  രാജാവിന്റെയും കുലദൈവമായ അനന്തപത്മനാഭന്റെയും ബ്രിട്ടീഷ് രാജ്ഞിയുടേയും പേരു ചേർത്താണ് കനാലിന് 'അനന്തവിക്ടോറിയ മാർത്താണ്ഡം കനാൽ' എന്നു നാമകരണം ചെയ്തത്. തുടക്കത്തിൽ കുളച്ചലിനും പൂവാറിനുമിടയിലുള്ള കനാലാണ് പൂർത്തിയായത്.  മണക്കുടിയിൽ നിന്നും ഉപ്പും, നാഞ്ചിനാട്ടിൽ നിന്നും അരിയും മറ്റും തിരുവതാംകൂറിലേക്കെത്തിക്കലായിരുന്നു ഇതിന്റെ നിർമ്മാണത്തിന്റെ ഒരു പ്രധാന ഉദ്ദേശ്യം. പൊഴിയൂർ, കൊല്ലൻകോട്, നീരോടി, മാർത്താണ്ഡംതുറൈ, വള്ളവിലൈ, ഇരവിപുത്തൻതുറൈ, തേങ്ങാപ്പട്ടണം, കുളച്ചൽ, കൊട്ടിൽപാട്, മണ്ടക്കാട് പുത്തൂർ എന്നിവിടങ്ങൾക്കൂടിയാണ് കനാൽ കടന്നുപോകുന്നത്.

## ഇന്നത്തെ അവസ്ഥ
പൂവാർ ചെറിയ പാലം മുതൽ കനാലിന്റെ ഭാഗം തുടങ്ങുന്നു. സംസ്ഥാനം രൂപവത്കരിച്ചപ്പോൾ കനാൽ കേരളത്തിന്റെയും തമിഴ്‌നാടിന്റെയും ഭാഗമായി. അതിനാൽ ജലപാതയെ ഇരുസർക്കാരുകളും സംരക്ഷിക്കാതെയായി. 20 മീറ്ററിലധികം വീതിയുണ്ടായിരുന്ന കനാലിന് ഇപ്പോൾ പലയിടത്തും അഞ്ചു മീറ്ററോളമേയുള്ളൂ. 

## അവലംബം


വർഗ്ഗം:കേരളത്തിലെ ജലഗതാഗതം
വർഗ്ഗം:കേരളത്തിലെ കനാലുകൾ
വർഗ്ഗം:തിരുവിതാംകൂറിന്റെ ചരിത്രം
നരിപ്പച്ച

80 സെന്റീമീറ്റർ വരെ ഉയരം വയ്ക്കുന്ന സുഗന്ധമുള്ള ഒരു കുറ്റിച്ചെടിയാണ് **നരിപ്പച്ച.** . കേരളത്തിലും തമിഴ്‌നാട്ടിലും എല്ലായിടത്തും കാണാറുണ്ട്.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:കുറ്റിച്ചെടികൾ
പുലിച്ചുവടി

കോൺവുൾവുലേസീ സസ്യകുടുംബത്തിലെ ഐപോമിയ ജനുസിലെ ഒരു വള്ളിച്ചെടിയാണ് **പുലിച്ചുവടി**. . ഇലകൾക്കു പുലിയുടെ പാദത്തിന്റെ ആകൃതിയാണെന്നുതോന്നും ഏഷ്യ, ആഫ്രിക്ക, ആസ്ത്രേലിയ, പല പസഫിക് ദ്വീപുകൾ എന്നിവിടങ്ങളിലെല്ലാം ഇതുകണ്ടുവരുന്നു. 0-400 മീറ്റർ ഉയരങ്ങളിൽ പാതയോരത്തും കടൽത്തീരത്തുമെല്ലാം പുലിച്ചുവടി വളരുന്നു.

## വിവരണം
 വരെ നീളത്തിൽ വളരുന്ന ഏകവർഷിയാണ് ഈ വള്ളിച്ചെടി. ഹൃദയാകാരത്തിലുള്ള ഇലകൾ  വലിപ്പം വയ്ക്കുന്നവയും ഇലയുടെ അരികിൽ 9-19 വരെ ലോബുകൾ ഉള്ളവയുമാണ്. പൂക്കൾ  നീളം വയ്ക്കുന്നു.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:വള്ളിച്ചെടികൾ
വർഗ്ഗം:ഇപ്പോമിയ
വർഗ്ഗം:കേരളത്തിലെ സസ്യജാലം
കേരള നാടകം

തുഞ്ചത്തെഴുത്തച്ഛൻ എഴുതിയതെന്നു കരുതപ്പെടുന്ന ഒരു കൃതിയാണ് ***കേരള നാടകം***. 

1840-കളിൽ ഗുണ്ടർട്ട് പകർത്തി എഴുതിയ ഇതിന്റെ ഒരു കൈയെഴുത്ത് പ്രതി ജർമ്മനിയിലെ ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശേഖരത്തിൽ ഇപ്പോൾ സൂക്ഷിച്ചിരിക്കുന്നു. ഇത് തുഞ്ചത്ത് രാജ്യത്തിലുള്ള രാമാനുജൻ എഴുതിയതാണെന്ന സൂചന  ഗുണ്ടർട്ട് ഗ്രന്ഥത്തിന്റെ തുടക്കത്തിൽ തന്നെ എഴുതിയിട്ടുണ്ട്. 

## അവലംബം

* കേരള നാടകം – കൈയെഴുത്ത് പ്രതി, ഗ്രന്ഥപ്പുര, ഷിജു അലക്സ്

## പുറത്തേക്കുള്ള കണ്ണികൾ
* പുസ്തകം വിക്കികോമൺസിൽ
* പുസ്തകം ട്യൂബിങ്ങൻ സർവ്വകലാശാല വെബ്സൈറ്റിൽ

വർഗ്ഗം:മലയാളം അച്ചടിയുടെ ചരിത്രം
വർഗ്ഗം:മലയാളഗ്രന്ഥങ്ങൾ
രാജേഷ് ഗോപിനാഥൻ

മലയാള സിനിമയിലെ ഒരു തിരക്കഥാകൃത്താണ് **രാജേഷ് ​ ഗോപിനാഥൻ**.

2016-ൽ സമീർ താഹിർ സംവിധാനം ചെയ്ത 'കലി' എന്ന സിനിമയുടെ തിരക്കഥയിലൂടെ പ്രശസ്തനായി. ഈ സിനിമയുടെ കഥ, തിരക്കഥ, സംഭാഷണം  ഇവ മൂന്നും രാജേഷാണ് ചെയ്തത്. 

## അവലംബം

വർഗ്ഗം:മലയാളതിരക്കഥാകൃത്തുക്കൾ
പുതുക്കാട് തീവണ്ടിനിലയം

**പുതുക്കാട് റെയിൽവേ സ്റ്റേഷൻ** (സ്റ്റേഷൻ കോഡ്: PUK) തൃശ്ശൂർ ജില്ലയിലെ ഷൊറണൂർ-കൊച്ചിൻ ഹാർബർ സെക്ഷനിൽ ഒല്ലൂർ റയിൽവേ സ്റ്റേഷനും നെല്ലായി റെയിൽവേ സ്റ്റേഷനും ഇടയിലാണ്. ഇന്ത്യൻ റെയിൽവേയുടെ ചെന്നൈ ആസ്ഥാനമായ ദക്ഷിണറെയിൽവേയാണ് പുതുക്കാട് റെയിൽവേ സ്റ്റേഷൻ പ്രവർത്തിക്കുന്നത്. എല്ലാ പാസഞ്ചർ ട്രെയിനുകളും ചില എക്സ്പ്രസ് ട്രെയിനുകളും ഉൾപ്പെടുന്നു 20 ട്രെയിനുകൾ ഇവിടെ നിർത്തുന്നു.

## പുതുക്കാട് സ്റ്റോപ്പ് ഉള്ള ട്രെയിനുകൾ

## അവലംബം

വർഗ്ഗം:തൃശ്ശൂർ ജില്ലയിലെ തീവണ്ടി നിലയങ്ങൾ